هۆکار و پەیامەکانی هەڵبژاردنی ترامپ! حەمید تەقوایی – Dengekan\nهۆکار و پەیامەکانی هەڵبژاردنی ترامپ! حەمید تەقوایی\nbyDenegkan\tNovember 17, 2016\tGeneral, Opinion\nکەیوان جاوید: ترامپ بە پێچەوانەی تەواوی ڕاپرسیەکان بە سەرۆک کۆماری ئەمریکا هەڵبژێردرا، هۆکاری ئەمە چییە؟\nحەمید تەقوایی: ترامپ کەسیێکە کە ڕاستڕەوترین سیاسەت و ڕاسیسترین بۆچۆن دژ بە ژنان و پەناهەندە و ڕەشپێستەکان نوێنەرایەتی دەکات وە هەر بەم دەلیلە جێگای بێزاری زۆربەی زۆری خەڵکی ئەمریکایە و ڕاپرسیەکان وایان نیشاندەدا کە هەڵنابژێردرێت. بەپێی رێژەی دەنگدەرانی سەراسەری کلینتۆن دەنگی زیاتری هێنا بەڵام بەهۆی ئەوەی کە سەرۆک کۆماری ئەمریکا بەپێی سیستیمی هەڵبژاردنی بازنەیی و ژماری نوێنەرانی ویلایەتەکان دیاری دەکرێت لەسەر ئەم بنەمایە ترامپ هەڵبژێردرا. بەڵام تەنانەت لەسەر ئەم ئاستەش کەسانێک کە دەنگیان بە ترامپ دا لە بنەڕەتدا دەنگیان نەداوە بە ڕاسیزم و بابەتە دژە ژنی و دژە بیانیەکانی ئەو. ترامپ بە ناونیشانی نوێنەر و هۆکاری ئاڵوگۆر خۆی پێناسەکرد. لە پڕوپاگەندە و بابەت و قسەکانیدا دژ بە سیستیمی حکومەتی خۆی نیشاندەدا، بە وتەی خۆی دژی “زەلکاوی واشنگتۆن” و دژ بە سیاسەتمەدارانی کۆنەکار بوو لە هەردوو ڕابەرایەتی حیزبی دیموکرات و کۆماریەکان و بانگەشەی ئەوەی دەکرد کە ئەم لەدەرەوەی سیستمەکەیە، کاری سیاسی نەکردوە و پلەوپایەکی سیاسی نەبوە و بەم پێیە دەتوانێت سیستم بگۆڕێت و “زەلکاوەکە وشک بکات” و چەندانی تر. بەبۆچونی من دەنگدان بە ترامپ یەک دەنگدانی سلبی ونێگەتیڤ بوو کە ناڕەزایەتی و بێزاری بەرفراوانی خەڵک لە وەزعی ئێستا نیشاندەدات. ئەمە هۆکاری بنەڕتی هڵبژارنی ترامپ بوو.\nکەیوان جاوید: هەروەک ئاماژەت پێکرد ترامپ ڕخنەی لە سیستمی فەرمانڕوا دەگرت، ئایا لە ڕاستیدا ترامپ دەتوانێت وە یان دەیەوێت ڕوبەڕوی سیستمەکە بێتەوە؟\nحەمید تەقوایی: ڕوبەڕوبونەوەیەک لە ئارادا نییە بەڵام دیارە ترامپ دەیەوێت ئاڵوگٶڕێک لە سیاسەتاکانی ئێستادا بکات. ئەم ئاڵوگۆڕانە لە بەرژەوەندی یەک دەرسەدیهای دەسەڵاتدارە نەک ئاڵوگٶڕێک کە خەڵک چاوەڕێیەتی وە یا ئەو خۆشخەیاڵیەیان هەیە کە ترامپ جێبەجێیاندەکات. سیاسەتەکانی ترامپ هەمان ئەو سیاسەتانەی ڕاستی توندڕەو و نیوکۆنسەرڤەتیڤەی سەردەمی ڕێگان و تاتچەرە بە ئیزافەی پاراستنی ئابوری (پرۆتێکشن) لە جۆری “بریگسیت” لەسەر بنەمانی پێشگرتن و برگرتن بە ناردنەدەرەوەی سەرمایەکان و پێشگرتن و بەرگرتن بە هاتنی پەنابەران و کرێکارانی بیانی و چەندانی تر. ئەمانە تێکەڵەیەکن کە ترامپ ڕایگەیاندوە. ئەم سیاسەتانە تا ئەوشوێنەی بە پاراستنی ئابوری دەگەڕێتەوە کارێکی مەحاڵە، لە سەردەمی بە جیهانیبونی سەرمایەکاندا ئەمە ئیمکانی نییە. خودی ترامپ سەرمایەدارێکە کە لە وڵاتانی جۆراوجۆردا سەرمایەگوزاریکردەوە. لیرەدا ئەو ئاڵوگۆڕانەی کە ئیمکانی هەیە، وەکو لێدان و کەمکردنەوەی خزمەتگوزاریە کۆمەڵایەتیەکان، ئەم سیاسەتانە بە تەواوی لە خزمەت و بەرژەوەندی چینی دەسەڵاتداردایە. ترامپ تەنانەت بەو ئاستە لە ڕیفۆرم کە حکومەتەکەی ئۆباما جێبەجێیکرد نەیارە و بە ناونیشانیی نمونەیەک دەیەوێ ئەو بیمە دەرمانیانە یا “ئوباماکیر” – کە مۆڵەتی دا بە نزیک لە بیست ملیۆن کەس کە لە بیمە دەرمانیەکان بێبەش بون بەهرەمەند ببن – هەڵوەشێنێتەوە و دەستی کۆمپانیاکانی بیمە و دەرمان دروستکردن لە دەستکردن بە گیرفانی خەڵکدا بەتەواوی ئاواڵابکات. ئەمانە ئەو ئاڵوگۆڕانەن کە ترامپ لە ژێر ناونیشانی ئاڵوگٶڕ لە سیستەم وشککردنی زەلکاوی واشنگتون یان ڕوبەڕوبونەوە لەگەڵ سیاسەتمەدارانێکدا کە دەیان ساڵە لەسەر کارن و کارێکیان بۆ خەڵک نەکردوە و ڕەخنەگرتن لە ئەحزابی حکومەتی و چەندانی تر باسیان لێوە دەکات. واتە جۆرێک لە پڕوپاگەندەی عەوامفریودەرانە و پۆپۆلیستیانە کە بەتایبەت فاشیستەکان بەم جۆرە پڕوپاگەندانە خەڵک بەدوای خۆیاندا ڕادەکێشن. ترامپ بەم جۆرە پڕوپاگەندانە توانی دەنگی خەڵک بەدەستبهێنێت.\nکەیوان جاوید: مٶڵەت بدە قسە لەسەر سیاسەتی دەرەوەی ترامپ بکەین، ئایا ترامپ دەیەوێت بگەڕێتەوە بۆ بوشیزم و سەردەمی زلهێزی ئەمریکا لە دەیەی دوای ڕوخانی سۆڤیەت؟\nحەمید تەقوایی: ترامپ ئیدیعایەکی لەم جۆرەی هەیە. کاتێک باس لە “گەڕاندنەوەی گەورەیی ئەمریکا” دەکات مەبەستی زیندوکردنەوەی هەمان ئەو زلهێزیەی ئەمریکایە. بەڵام ئەم مەسەلەیە بە ئیدیعا بەدینایەت. زلهێزی ئەمریکا بە تایبەتیش لە دەیەی دوەمی ئەم سەدەیەدا لە ڕۆژهەڵاتی ناوەڕاست و لە هەموو شوێنێکی دنیا بەرەو ئاوابون و لاوازی چووە. ئەمە ئاکامی سیاسەتەکانی ئۆباما نەبوو. بوشیزم و میلیتاریزم و شەڕەنگێزی حکومەتی ئەمریکا بە واقعی لە ڕۆژهەڵاتی ناوەڕاست شکستیخوارد. ماشێنی سەربازی ئەمریکا شکستیخوارد و لە لایەکی ترەوە لەدوای قەیرانی ساڵی ٢٠٠٨ وە چیتر حکومەتی ئەمریکا لە ڕوی ئابورییەوە هەم توانا و ئیمکانی درێژەدانی بە سیاسەتە میلیتاریستیەکانی نەما. هەموو ئەم هۆکارنە بونە هۆی ئەوەی کە سیاسەتی میلیتاریستی جێگای خۆی بدات بە سیاسەتی تر لەسەر بنەمای دیبلۆماسی کە ئۆباما نوێنەرایەتی دەکرد. ترامپ بە ناونیشانی ڕەخنەگری دۆخی ئێستا بە سیاسەتەکانی دەروەی ئۆباما نەیارە بەڵام لە ڕوی ئامانج و پراتیکییەوە ئیمکانی نییە کە دوبارە زلهێزی ئەمریکا لە سەردەمی جەنگی سار و تەنانەت سیاسەتە ملیتاریستیەکانی دەورەی بۆش زیندوبکاتەوە. ئەمجۆرە لە بانگەشەکردن بە مانای ئەوەیە کە لە مەیدانی سیاسەتی دەرەوەدا ترامپ هەوڵدەدات سیاسەتی هێرشبەرانەتر و خۆسەریانەی زیاتر، بەوجۆرەی کە لەدەورەی بۆشدا هەبوو، پەیڕەوبکات. هەر بەم شێوەیە کە سەبارەت بە ناتۆ هەم خەت وسنوری کێشاوە و مەرج وبەندی داناوە. بەڵام بە عەمەلی تەنانەت لەو ئاستە سنوردارەشدا سیاسەتی دەرەوەی ئەمریکا ئاڵوگۆڕێکی ئەوتۆی بەسەردا نایەت.\nکەیوان جاوید: سەبارەت بە پەیوەندی لەگەڵ کۆماری ئیسلامیدا چۆنە؟ ئایا سیاسەتی ئەمریکا لەبەرامبەر کۆماری ئیسلامیدا ئاڵوگۆڕی بەسەردا دێت؟\nحەمیدی تەقوایی: تا ئەو شوێنەی کە بە بەرئەنجام و ڕێکەوتنی ئەتۆمی پەیوەندیدارە ئەم رێکەوتننامەیە لەگەڵ ئەنجومەنی ئاسایش و بە ئیمزای نەتەوەیەکگرتوەکانە و کارێکی سادە نییە کە ترامپ بیەوێت یەکلایەنە هەڵیبوەشێنێتەوە. بەڵام ئەوە ئیمکانی هەیە کە گەمارۆی زیاتر بەشێوەی تاکلایەنە لەلایەن حکومەتی ئەمریکاوە بە بیانوی پێشێلکردنی چەند بەندێکی ئەو ڕێکەوتننامەیە جێبەجێبکرێت. لە لایەکی ترەوە وا دێتە پێش چاو کە ترامپ دەیەوێت پەیوەندیەکی گەرمتر و نزیکتری لەگەڵ ڕوسیا هەبێت وە بەم پێیە پەیوەندی ئەمریکا لەگەڵ بلۆکی ڕوسیا لە ڕۆژهەڵاتی ناوەڕاستدا کە کۆماری ئیسلامی ئێران بەشێکە لەو بلۆکە، میانڕەوتر دەبێێت. بەڵام بەهەرحاڵ بە بۆچونی من سیاسەتگەلێک کە ئەمڕۆ حکومەتی ئەمریکا لە پەیوەند بە کۆماری ئیسلامیەوە لە عێرا ق و سوریا دا گرتویەتیەپێش ئاڵوگۆڕێکی ئەوتۆی بەسەرنایەت. تەنها دەبێت چاوەڕوانی ئەوە بین کە تا ئەوکاتەی بە ڕێکەوتننامەکەوە پەیوەندە سیاسەتێکی سەختتر بچێتە دەستورکاری حکومەتی ئەمریکاوە.\nکەیوان جاوید: وەک دواین پرسیار ڕێگای ڕزگاری خەڵکی ئەمریکا لەم بارودۆخە چییە؟\nحەمید تەقوایی: بە بۆچونی من ئەم هەڵبژاردنە جارێکی تر ئەوەی نیشاندا کە دیموکراسی و گەڕانەوە بۆ خەڵک هەر چوار ساڵ جارێک چەندە پوچە و لە سندوقەکانی دەنگدانەوە دەتوانرێت چ لیخن و بۆگەناوێک بێتەدەرەوە. لە سندوقەکانی دەنگدانەوە دەتوانرێت ڕاستڕەوترین و دژە مرۆییترین بابەت و سیاسەتی ڕاسیستی و سێکسیستی، و دژایەتیکردنی خزمەتگوزارییە کۆمەڵایەتیەکان و هەر جۆرە باشتربون و پێشڕەویەک لە ژیانی مرۆڤەکاندا بێتەدەرەوە. ئەم تەجروبەیە جارێکی تر، هەروەک چۆن بزوتنەوەی داگیرکردنی واڵستریت ڕایگەیاند، نیشانیدا کە ئازادی لە سندوقەکانی دەنگدانەوە نایەتەدەرەوە. ناتوانرێ چاوەڕوانی ئاڵگۆڕی بنەڕەتی بین لە هەڵبژاردنەکاندا. بە بۆچونی من ڕێگاچارە لە دەستی بزوتنەوە چەپ و ڕادیکاڵە کۆمەڵایەتیەکاندایە. جوڵانەوەیەکی لەوجۆرەی کە لە بزوتنەوەی داگیرکردنی واڵستریت بینیمان. وە سیاسیتر و حیزبیتر و بە نوێنەران و کەسایەتیە سیاسیە بەرجەستەکانیەوە. زەمینەکانی ئەم جوڵانەوەیە هەر ئەمڕۆ لە خودی ئەمریکادا دەبینین. ناسراوبونی کەسێکی وەک بێرنی سنادرز کە بۆ یەکەمیجار لە کەمپینێکی هەڵبژاردندا لە ئەمریکا خۆی بە سۆسیالیست پێناسەدەکات و خۆشەویست دەبێت وە یان ناسراوبونی کەسێکی وەک جێرمی کۆربین لە بەریتانیا، سەرهەڵدانەوە و ڕەنگدانەوەی یەکجۆر لە چەپی کۆمەڵایەتییە. ئەم کەسانە سیاسەتمەدارانێکن کە لەژێر فشاری چەپی کۆمەڵایەتیدا هاتونەتەپێشەوە. ئەم چەپە پێویستە دەسەڵات بگرێت، بەهێزتر ببێت، بەتایبەتیش خۆی ڕیکخراوبکات لە حیزبدا. بە بۆچونی من خاڵی پێشڕەوەی ئەم بزوتنەوەی چەپی کۆمەڵایەتیە لە گرەوەی ڕەخنەگرتندایە لە سەرجەم دۆخەکە و تەواوی سیستمی ئێستا.\nوەرگێڕانی لە فارسییەوە: هیوا ئەحمەد\nئەم گفتوگۆیە چاوپێکەوتنی تەلەفیزیۆنی کەناڵ جەدیدە لەگەڵ حەمید تەقوایی\nPrevious له شیعری ژاپۆنییه‌وه – كه جوانتربووم\nNext بایکۆت چییە و چۆن ئەنجامى دەبێت … ڕزگار عەلى\nمەحوی لە بەرەی عوسمانیدا … ئارام جەلال\nمروارییەکانی ئەوین.. کۆتا مرواری.. شیعر: ستیڤان شەمزینی\nلەگەڵ پەتای كۆرۆنا ڤایرۆس روناكبیری پزیشكی هاتەناو ماڵەكانمان-3-… ئازاد حەمە\nله ژووانه‌وه بۆ دابڕان له شیعری به‌یه‌كگه‌یشتنێكی دڵزار_دا … سه‌دیق سه‌عید ڕواندزی


کتێبێک بەتامی ڕاستەقینەی شیعر - قەڵەم\nکتێبێک بەتامی ڕاستەقینەی شیعر\nتاریخ ایجاد در چهارشنبه, 17 ارديبهشت 1399 10:27\nكۆمه‌ڵه شیعری (مرۆڤێك له نزیكمانه) له لایه‌ن ماڵی وه‌فایی چاپ و بڵاو كراوه‌ته‌وه، نوێترین به‌رهه‌می شاعیر، (ده‌ستێك له ده‌ره‌وه‌ی خۆی ته‌نیایه)، بڕیاره له ئاینده‌یه‌كی نزیكدا له لایه‌ن ناوه‌ندی كلتوور چاپ و بڵاو بكرێته‌وه.\nکتێبێک بەتامی ڕاستەقینەی شیعر (له‌م كتێبه‌مدا هه‌و‌ڵدراوه پانتاییه‌ك بۆ ئه‌و زه‌مه‌نه خێراو پچڕپچڕه بدۆزمه‌وه و تێدا گوزارشت له هه‌ندێ چركه‌سات بكه‌م، كه ته‌نیا شیعر ده‌ره‌قه‌تی دێت. خودی پڕۆژه‌كه له فۆڕمێكی ناجێگیردایه، ده‌ربڕین و ڕزگاربوونه له دۆخێك كه له نێوان شاعیر و ئه‌وی دیكه‌یه، گەڕانە بە دوای دۆزینەوەی ئەو شوێنانەی تاریک کراون و مرۆڤ لەنێو ئەو شوێنە تاریکانەدا، خەریکە خۆی وەک مرۆڤ لە بیر دەکات. ئایە شیعر دەتوانێت ئەو خۆ لەبیرکردنەی مرۆڤ بکاتە خۆ بەبیرهێناوە؟ ئەوە پرسیارێکە و وەڵامێکی زۆری دەوێت. خه‌مێك به‌رۆكی هەموو شیعره‌كانی گرتووه، خه‌می مرۆڤبوون، پرسیار له مرۆڤبوون، قووڵبوونه‌وه له دیوه نه‌بینراوه‌كه‌ی مرۆڤبوون، ئیشكردن له‌سه‌ر ئه‌م خه‌مه، كه خه‌مێكی وجودییه، ڕه‌نگه ئەم خەمە خەمێک بێت بە ئاسانی نەبیندرێت و تەنیا شیعر بتوانێت بیبینێت. له‌پاڵ ئه‌و خه‌مه‌دا وه‌ستان له‌سه‌ر كۆمه‌ڵه چه‌مكێك و تێڕامانیان له ناو بازنه‌یه‌كی شیعریدا جه‌ختی لێ كراوه‌ته‌وه. كۆی ئیشه‌كه ئه‌زموونێكی جیاوازی منه، كه ده‌كرێ بڵێین به‌رهه‌می ساڵانی 2011 بۆ 2016.) پڕۆفایل: ته‌یب قادر، دانیشتووی هه‌ولێره، له ساڵی ٢٠٠٦ یه‌كه‌م به‌رهه‌می شیعری خۆی به‌ناوی (كتبێك له گیای ئاوه‌دانی) له‌لایه‌ن سه‌نته‌ری هه‌تاو چاپ و بڵاوكراوه‌ته‌وه، ساڵی ٢٠١٧ كۆمه‌ڵه شیعری (مرۆڤێك له نزیكمانه) له لایه‌ن ماڵی وه‌فایی چاپ و بڵاو كراوه‌ته‌وه، نوێترین به‌رهه‌می شاعیر، (ده‌ستێك له ده‌ره‌وه‌ی خۆی ته‌نیایه)، بڕیاره له ئاینده‌یه‌كی نزیكدا له لایه‌ن ناوه‌ندی كلتوور چاپ و بڵاو بكرێته‌وه.\nنوقمی ئەم بيرەوەرييە دەبم، که دەگەڕێتەوه بۆ ساڵەھای ساڵی له مەو بەر، ئاگام له خۆم نييه. له ناکاو دەنگێکی نەرمی ژنانه لەو فەزايەم وەرده گێڕێ. دەگەڕێمەوە نێو فەزای چايخانەکه و ئەم سوێده سارد و سڕه و پڕبارانه. سەرم ھەڵدەبڕم و سەير دەکەم.


ڕاپـۆرتێـک له‌سه‌ر خۆپـیشـاندانه‌کانی ڕۆژی سێشه‌ممه‌ی سلێمانی\nیه‌حیا به‌رزنجی په‌یامنێری ده‌نگی ئه‌مه‌ریکا له گفتوگۆیه‌کدا له‌گه‌ڵ هاوکارمان شـایان پاشـا باس له خۆپـیشـاندانه‌کانی ڕۆژی سێشه‌ممه‌ی شاری سلێمانی ده‌کات و ده‌ڵێت به‌هۆی بوونی هێزێـکی زۆر له شـاری سلێمانی که له شوێنه‌کانی ده‌وروبه‌ری شـاره‌که‌وه هێنراون، ئه‌و هێزانه که‌وتوونه‌ته ناو جه‌رگه‌ی شـاری سلێمانی به تایبه‌تی سه‌رای ئازادی که به ته‌واوه‌تی گه‌مارۆیان داوه. هه‌روه‌ها له هه‌ر شوێنێـکی شـاری سـلێمانی هێزێـکی زۆر ده‌بینین له ئاسایش له هێزی پـێشـمه‌رگه و هه‌روه‌ها له هێزی پـۆلیس و هه‌روه‌ها پـۆلیسی چالاکوانه مه‌ده‌نیـیه‌کان.\nپاشان یه‌حیا به‌رزنجی ده‌ڵێت به درێژایی ئه‌مڕۆ له شـاری سلێمانی له هه‌ندێـک کوچه و کۆڵانی ناو شـاردا نزیـک له سه‌رای ئازادی خۆپـیشـانده‌ران له‌گه‌ڵ هێزه‌کاندا وه‌کو چاووڕاویان ده‌کرد کاتێـک ئه‌وان ده‌هاتن هه‌ندێـک هوهایان ده‌کێشا و هه‌ندێـک به‌ردیان ده‌هاویشت.\nیه‌حیا به‌رزنجی ده‌ڵێت به‌پـێی ئه‌وه‌ی هه‌ندێـک له خۆپـیشـانده‌ران که خوێندکاری زانکۆی سلێمانین که نزیکی 15 کۆسته‌ر ده‌بوون چوونه‌ته به‌رده‌م دادگای سلێمانی له‌گه‌ڵ نووسه‌ر و ڕۆشـنبیر ڕێبین هه‌ردی که ویسـتوویانه له‌وێ خۆپـیشـاندان بکه‌ن به ئامانجی ئه‌وه‌ی دادگا ده‌سـتی هه‌بێت له ده‌سـتگیرکردنی ئه‌و که‌سانه‌ی که خه‌ڵـکیان له خۆپـیشـاندانه‌کاندا کوشـتووه و دادگا ڕۆڵی خۆی بـبینێت. پاشـان هێزک چووه‌ته ئه‌وێ و هه‌موویانی ده‌سـتگیرکردووه و هه‌روه‌ها چه‌ند که‌سێـکی دیکه‌ی تێدایه له‌وانه په‌یامنێری ڕۆژنامه‌ی ئاوێنه.\nیه‌حیا به‌رزنجی له درێژه‌ی قسه‌کانیدا ده‌ڵێت تاوه‌کو ئێسـتا هیچ لایه‌نێـکی فه‌رمی له حکومه‌تی هه‌رێم باسی له چاره‌نووس و شوێنی ده‌سـتگیرکراوه‌کان ناکات و به ڕه‌سمی بڵێت ئێمه ئه‌وانه‌مان ده‌سـتگیرکردووه یان ده‌سـتبه‌سه‌ر کردووه. ده‌شڵێت به‌ڵام هه‌ندێـک له‌و خوێندکارانه‌ی زانکۆ ئه‌وانه‌ی ئازاد کراون باس له‌وه ده‌که‌ن خسـتویانه‌تنه به‌ر کامێرا و پـێـیان گوتوون که‌وا ده‌بێت بڵێن جارێـکه دیکه خۆپـیشـاندان ناکه‌ن و داوای چاکسـازی ده‌که‌ن نه‌ک ڕووخاندنی حکومه‌ت.


◄ Encam: Found 922, page 1 of 93 Items per page: 🗐 1 🗐 5 🗐 10 🗐 25 🗐 50 🗐 100\n👁 Em babete 4,446 car bînrawe\n📝 10 رێکخراوی هەولێر لەسەر دۆخی شارەکەیان بەیاننامەیەک بڵاودەکەنەوە Bellgenamekan\n📅 Katî tomarkrdin May 3 2016 11:00AM\n👁 Em babete 12,022 car bînrawe\nکوردستان لەبەردەم هەژمونی گەندڵکاراندایە بۆ/ سەرۆ [ Zortir... 👁] ✖ ✖ ✖ 0 1 ✔ 83% ✍ H.B. 3-5-2016 11:00:04\n📊 10%ی کچانی گەرمیان و هەولێر و ڕاپەڕین خەتەنەکراون Amar u Rapirsî\n📅 Katî tomarkrdin Feb 6 2019 9:15AM\n👁 Em babete 4,055 car bînrawe\nبە پێی ڕاپرسییەکی ڕێکخراوی وادی ئەڵمانی، لە گەرمیا [ Zortir... 👁] ✖ ✖ 0 2 ✔ 99% ✍ N.I. 6-2-2019 9:15:04\n📊 116 شوێنەوار لە پارێزگای هەولێر دەدۆزرێتەوە Amar u Rapirsî\n📅 Katî tomarkrdin Oct 26 2016 10:47AM\n👁 Em babete 7,445 car bînrawe\nدواڕۆژ، کۆچەر عەلی بەڕێوەبەری شوێنەواری هەولێر را [ Zortir... 👁] ✖ ✖ ✖ 0 0 ✔ 89% ✍ H.B. 26-10-2016 10:47:37\n📷 11ی ئازار لە هەولێر Wêne u pênas\n📅 Katî tomarkrdin Jan 19 2014 6:40PM\n👁 Em babete 22,572 car bînrawe\n... [ Zortir... 👁] ✖ ✖ 0 1 ✔ 70% ✍ H.B. 19-1-2014 18:40:58\n📊 14 کرێکار لە هەولێر گیانیان لەدەستداوە Amar u Rapirsî\n📅 Katî tomarkrdin Dec 30 2014 11:59AM\n👁 Em babete 8,318 car bînrawe\nرەهێڵ سەمەد بەرپرسانی لقی هەولێری سەندیکای کر [ Zortir... 👁] ✖ ✖ ✖ 0 0 ✔ 79% ✍ H.B. 30-12-2014 11:59:12\n📅 14-03-2020 - یەکەم رۆژی قەدەغەکردنی هاتوچۆ لە هەولێر و سلێمانی Rêkewt u Rûdaw\n👁 Em babete 27,112 car bînrawe\nباکووری کوردستان - ناوەندی گشتی پارتی دیموکراتی گ [ Zortir... 👁] ✖ ✖ 37 0 ✔ 99% ✍ H.B. 1-2-2020 15:05:16\n👁 Em babete 54,740 car bînrawe\n📊 2 کرێکار لەهەولێر گیانیان لەدەستداو ژمارەی قوربانیان له و شارە گەیشتە 15 کرێکار Amar u Rapirsî\n📅 Katî tomarkrdin Jun 27 2013 12:38PM\n👁 Em babete 12,182 car bînrawe\nدوو کرێکاری دیکە لەشاری هەولێر گیانیان لەدەستداو ب [ Zortir... 👁] ✖ ✖ ✖ 0 0 ✔ 70% ✍ H.B. 27-6-2013 12:38:44\n📊 20% داهاتی سنووری هەولێر ناچێتەوە وەزارەتی دارایی Amar u Rapirsî\n📅 Katî tomarkrdin Mar 26 2017 10:12PM\n👁 Em babete 2,756 car bînrawe\nدواڕۆژ، نوسینگەی هەولێر پارێزگاری هەولێر رایدەگەی [ Zortir... 👁] ✖ ✖ ✖ 0 0 ✔ 76% ✍ H.B. 26-3-2017 22:12:48\nPertk PDF 12,202\nFaylî peywendîdar 51,618\n🗄 Serçawekan 16,277


که‌مبوونه‌وه‌ی ئاستی به‌رهه‌مهێنانی خورما له عێراقدا\nخورما که به‌رهه‌مێـکی کشـتوکاڵی گرنگه و له ڕابردوودا عێراق به یه‌که‌م وڵاتی به‌رهه‌مهێنه‌ری ئه‌م سامانه کشـتوکاڵیـیه ده‌ژمێردرا و سێ یه‌کی خورمای جیهانی به‌رهه‌م ده‌هێنا، ئێسـتا به‌هۆی ئه‌و هۆکارانه‌ی به گشـتی به‌رهه‌می کشـتوکاڵی عێراقی په‌کخسـتووه، ئاستی عێراقی دابه‌زاندووه بۆ پـله‌ی حه‌وته‌م.\nمحه‌مه‌د ته‌میمی ئه‌ندازیاری کشـتوکاڵی عێراقی له لێـدوانێـکیدا بۆ ده‌نگی ئه‌مه‌ریکا ده‌ڵێت گرفتی سه‌ره‌کی له‌سه‌ر که‌مبوونه‌وه‌ی به‌رهه‌مهێنانی خورما له عێراقدا خراپی په‌یوه‌ندیـیه‌کانی عێراق بوو له ماوه‌ی ڕابردوودا له بواره‌کانی بازرگانی که وایکرد گرنگی به زه‌ویـیه کشـتوکاڵیـیه‌کانی عێراق نه‌درێت.\nمحه‌مه‌د ته‌میمی له درێژه‌ی قسه‌کانیدا ده‌ڵێت ئه‌و گه‌مارۆ ئابوریـیه‌ی له‌سه‌ر عێراق بوو کاریگه‌ری خراپی له‌سه‌ر کشـتوکاڵی عێراقی به گشـتی دروستکرد و به تایبه‌تی به‌رهه‌می خورما. هه‌روه‌ها ئه‌و شه‌ڕه درێژخایه‌نه‌ی له سـاڵانی ڕابردوودا عێراقی تێـکه‌وتووه زیانێـکی گه‌وره‌ی به زه‌ویـیه کشـتوکاڵیـیه‌کان گه‌یاندووه، به تایبه‌ت باخه‌کانی خورما.\nپاشـان ته‌میمی ده‌ڵێت له عێراقدا به‌رهه‌مهێنانی خورما ده‌که‌وێته ناوچه‌کانی باشوری عێراقه‌وه و به تایبه‌تی پارێزگای به‌سـره و میسـان که به شـێوه‌یه‌کی به‌رفراوان زه‌وی کشـتوکاڵی داری خورمای تێدایه.\nئه‌م ناوچانه‌ش هه‌میشه جێـگای ئه‌و شه‌ڕه درێژ خایه‌نه بووه که عێراق له‌گه‌ڵ ئێراندا و پاشـان شه‌ڕی کوه‌یت و به دواشیدا شه‌ڕی داگیرکردنی عێراق، ئه‌مانه هه‌مووی ئه‌و کاریگه‌ریانه بوون که ڕێـگریان کرد له نه‌شونماکردنی ئه‌م سامانه کشـتوکاڵیـیه.\nعێراق له‌گه‌ڵ ئه‌وه‌ی که به‌رهه‌مهێنه‌رێـکی به‌هێزی خورمایه له جیهاندا، هه‌روه‌ها باشترین جۆری خورماش له نێو زه‌ویـیه کشـتوکاڵیـیه‌کانیدا سه‌وز ده‌بێت و له کۆی 500 جۆر زیاتر له 350 جۆری خورما له ناو خاکی عێراقه‌وه ڕه‌وانه‌ی جیهان ده‌کرێت.\nبه‌پـێی ئه‌و سه‌رژمێریانه‌ی بۆ داری خورما کراوه له عێراقدا ئاماژه 31 ملیۆن و 200 هه‌زار داری خورما ده‌کرێت و 15 ملیۆنیان ده‌که‌وێته پارێزگای به‌سره‌وه.


kurdiu 7 21/09/2020 - 11:52 هەواڵ/كوردستانی\nسەرۆكایەتی شارەوانی سلێمانی ڕاگەیەندراوێكی لەسەر پڕۆژەی شاری سلێمانی (٢٠٢٠) بڵاوكردەوەو ڕایدەگەیەنێت: لە ئێستاشدا وێڕای كاركردن لە شەقامی ١٠٠ مەتری شاری سلێمانی سەرقاڵی ئامادەكاریین بۆ جێبەجێكردنی پڕۆژەی شاری (٢٠٢٠).\nسەرۆكایەتی شارەوانی سلێمانی وێڕای پێشكەشكردنی خزمەتگوزارییە گشتیی و بەردەوامەكانی بەشێوەیەكی ڕۆژانە، بەردەوام مكوڕە لە هەوڵەكانی بۆ بنیادنانی پڕۆژەی هاوچەرخ و نوێ بۆ خزمەتی تەواوی دانیشتووانی سنووری پارێزگای سلێمانی، لە ئێستاشدا وێڕای كاركردن لە شەقامی ١٠٠ مەتری شاری سلێمانی سەرقاڵی ئامادەكارییە بۆ جێبەجێكردنی پڕۆژەی شاری (٢٠٢٠).\nپڕۆژەی شاری (٢٠٢٠) یەكێكە لە پڕۆژە ستراتیجی و گرنگەكانی سنوری پارێزگای سلێمانی، ڕووبەرەكەشی نزیكەی (٤٧٠٠) هێكتارە كە دەكاتە نزیكەی (٥٥كم)دووجا ئەوەش دەكاتە ڕووبەری (٢٢,٠٠٠) دۆنم زەوی.\nسەبارەت بەپێگەو هەڵكەوتەكەی، پڕۆژەكە دەكەوێتە ناو سنووری ماستەرپلانی شاری سلێمانییەوە، لە باشورییەوە شەقامی سەرەكی (سلێمانی - عەربەت) بەدرێژی (٩كم) بە ناوەڕاستی پڕۆژەكەدا لە فولكەی قەرەداغەوە دەستپێدەكات تاوەكو كۆتایی ماستەرپلانی پڕۆژەكە، لەبەشی باكورو ڕۆژئاواشەوە بە شەقامی (٦٠م) و لەبەشی ڕۆژهەڵاتیشەوە بەشەقامی (٤٠م) و لە باشورەوە بەشەقامی (١٠٠م) دەورەدراوە، هەروەها ئەو هێڵی شەمەندەفەری لە نێوان (سلێمانی - كەركوك)ەوە لە ماستەرپلانی شاری سلێمانیدا دانردراوە بەم پڕۆژە گرنگەدا گوزەردەكات.\nبیرۆكەی ئەم پڕۆژە ناوازەیە بواری بازرگانی و لۆجستی شاری سلێمانی بەهێزدەكات، سەرباری ئەوەش چەندان هەلی كار دەڕەخسێنێت، لەگەڵ ئەوەشدا ناوچەیەكی نیشتەجێیی و ئاوەدانییە، هەروەها لەنێو ماستەرپلانەكە، بۆ خزمەتی تەواووی پڕۆژەكە بەشێك بۆ چالاكی بازرگانیی و پەروەردەیی و كاتبەسەربردن تەرخانكراوە.\nپڕۆژەی شاری (٢٠٢٠) لەسەر ڕووبەری (٢٢,٠٠٠) دۆنم زەوی جێبەجێدەكرێت، بەجۆرێك ڕووبەری نیشتەجێ (٧٠٠٠) دۆنم و ڕووبەری ناوچەی لۆجستی (١٠,٠٠٠) دۆنم و ڕووبەری سەوزایی (٤٠٠٠) دۆنم و ڕووبەری چەمەئاوی تانجەرۆ (٨٠٠) دۆنمە، هەروەها لەنێو پڕۆژەكەدا چەند جیاكراوەیەكی تێدایە ئەوەش بۆ مەبەستی قەرەبووی خاوەن مافەكانی ناوچەكە و ئاوەدانكردنەوەی، لە ئێستادا لیژنەی زۆنی (٢٠٢٠) سەرقاڵی ئامادەكردنی نەخشەی سێكتەرین بۆ ئەو زەویانەی كە نیشتەجێیین.


وتووێژی رۆژنامه‌ی هاووڵاتی، له‌گه‌ڵ به‌ڕێز "مسته‌فا هیجری"\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان وتووێژی رۆژنامه‌ی هاووڵاتی، له‌گه‌ڵ به‌ڕێز "مسته‌فا هیجری"\nوتووێژی رۆژنامه‌ی هاووڵاتی، له‌گه‌ڵ به‌ڕێز "مسته‌فا هیجری"\tرۆژنامه‌ی هاووڵاتی له ژماره‌ی 824ی خۆیدا، وتووێژێکی له‌گه‌ڵ به‌ڕێز مسته‌فا هیجری سکرتێری گشتیی حیزبی دێموکراتی کوردستان پێکهێناوه.\nده‌قی وتووێژه‌که به‌م شێوه‌یه:\nرۆژنامه‌ی هاوڵاتی له ژماره(824)ی رۆژی یه‌کشه‌ممه 8/4/2012ی زایینی‌دا وتووێژێکی له‌گه‌ڵ به‌ڕێز کاک مسته‌فا هیجری، سکرتێری گشتیی حیزبی دێمۆکراتی کوردستانی ئێران بڵاو کردوه‌ته‌وه، که ئێمه لێره‌دا ده‌قی ئه‌و دیداره بڵاو ده‌که‌ینه‌وه:\nعه‌دنان مه‌لا ساڵح/ هاووڵاتی\nهاوڵاتی: به‌شێک له سه‌رکرده‌کانی رۆژهه‌ڵاتی ناوه‌ڕاست به‌م دواییانه که‌وتوونه‌ته به‌ر شه‌پۆلی ناڕه‌زایی شه‌قام و میلله‌ت، کۆماری ئیسلامی ده‌ڵێت ئێمه ئه‌و دۆخه‌مان ده‌مێکه تێپه‌ڕاندووه ئه‌ویش پاش کووده‌تای ساڵی 1979 و گه‌ڕانه‌وه‌ی خومه‌ینی، ئێوه ده‌ڵێن چی؟\nمسته‌فا هیجری: بۆچوونی کۆماری ئیسلامی له‌و گۆشه‌نیگایه‌وه راسته که سی‌وسێ ساڵ به‌ر له ئێستا دیکتاتۆری پاشایه‌تی به ئیراده‌ی جه‌ماوه‌ر له ئێران داڕما و له رۆژهه‌ڵاتی ناوه‌ڕاست ساڵێکه ئه‌م شه‌پۆله ده‌ستی پێکردووه، به‌ڵام ئه‌وه ناگه‌یه‌نێ چونکه خه‌ڵکی ئێران زووتر سیستمێکی دیکتاتۆریی رووخاندووه که‌وا بوو به ئاواته‌کانی خۆی که ئازادی و دێمۆکراسی بووه گه‌یشتووه و ده‌سه‌ڵاتی دوای دیکتاتۆری‌ی شا گه‌رنتی‌ی هه‌یه له‌لایه‌ن خه‌ڵکی ئێرانه‌وه. به‌ڵکوو لێکدانه‌وه‌ی دروست بۆ ئه‌و پرسه ئه‌وه‌یه که خه‌ڵکی ئێران سێ ده‌یه له‌مه‌وبه‌ر دیکتاتۆریی رووخاند بۆ ئه‌وه‌ی سیستمێکی دێمۆکراتیکی له جێگا دابنێ و له سێبه‌ری ئه‌م سیستمه‌دا به ئازادی بگا بۆ ئه‌و مه‌به‌سته هه‌ر چۆنێک بێ سیستمی کۆماری ئیسلامیی هه‌ڵبژارد که ئێستا له ده‌سه‌ڵات دایه، به‌ڵام به‌داخه‌وه ئه‌و سیستمه نه‌ک هه‌ر خواسته دێمۆکراتیکه‌کانی خه‌ڵکی وه‌دێ نه‌هێنا، به‌ڵکوو شه‌ریعه‌تی ئیسلامیشی وه‌ک ئامرازێک به‌کار هێنا بۆ بنیادنانی حکوومه‌تی دیکتاتۆری ـ ئایینی، که زۆر له ده‌سه‌ڵاته‌که‌ی پێشوو سه‌ره‌ڕۆتر و دژی گه‌لی‌تر بوو، بۆیه به‌ربه‌ره‌کانێ‌یه‌ک که 33 ساڵ به‌ر له ئێستا له ئێراندا دژی دیکتاتۆری ده‌ستی پێکرد و هه‌تا ئێستاش به‌رده‌وامه و هه‌تا ئه‌و کاته‌ی خه‌ڵک به ئامانجه‌کانی خۆیان ده‌گه‌ن درێژه‌ی ده‌بێ.\nجیاوازی‌ی ئه‌م به‌ربه‌ره‌کانێ‌یه له‌گه‌ڵ شه‌پۆلی ئێستای ناڕه‌زایه‌تیی رۆژهه‌ڵاتی ناوه‌ڕاست له‌وه دایه که ئه‌گه‌ر 33 ساڵ له‌وه پێش خه‌ڵکی ئێران له رووی ناشاره‌زایی و له ژێر باندۆری پیلانی ئاخوونده‌کان ده‌نگیان به حکوومه‌تێکی ئایینی دا، ئێستا به‌م راستییه گه‌یشتوون که حکوومه‌تی ئایینی ناتوانێ ویست و داخوازه دێمۆکراتیکه‌کانی خه‌ڵک دابین بکا، بۆیه خه‌بات و به‌ربه‌ره‌کانێی ئێستایان بۆ رووخاندنی حکوومه‌تی دیکتاتۆری ئایینییه و هێنانه سه‌رکاری ده‌سه‌ڵاتێکی دێمۆکراتێکی سکۆلار، ئه‌زموونێک که خه‌ڵکی باقی وڵاتانی رۆژهه‌ڵاتی ناوه‌ڕاست لێی بێ به‌هره‌ن، بۆیه لانی‌که‌م به‌شێک له‌وان خه‌ریکن به‌و رێچکه‌یه‌دا ده‌روون که پێشتر خه‌ڵکی ئێران به هه‌ڵه هه‌ڵیان بژارد و ناکام بوون.\nهاوڵاتی: کۆماری ئیسلامیی ئێران پاش ئه‌و پێشهات و گۆڕانکارییانه‌ی له ناوخۆ و ناوچه‌که‌دا روو ده‌ده‌ن، ئیستا چ تێروانینێکیان بۆ مافی نه‌ته‌وه‌ی کورد له کوردستانی رۆژهه‌لات هه‌یه و به‌گشتی سه‌قفی داواکارییه‌کانی کوردی رۆژهه‌لات خۆی له چیدا ده‌بینێته‌وه به‌رامبه‌ر هه‌ر ئه‌گه‌ر و گۆرانکارییه‌ک؟\nمسته‌فا هیجری: ئێمه ئێستا مافی نه‌ته‌وه‌یی کورد له ئێرانێکی دێمۆکراتێکی فیدراڵدا ده‌بینین که کورد و باقی ئه‌و نه‌ته‌وانه‌ی له‌سه‌ر خاکی خۆیان ده‌ژین حکوومه‌تی ناوچه‌یی، یان هه‌رێمیی خۆیان پێک بێنن و له چوارچێوه‌ی یاسایه‌کی بنه‌ڕه‌تیی دێموکراتیکدا له به‌ڕێوه‌بردنی ئێراندا شه‌ریک بن و به‌م چه‌شنه هه‌موو نه‌ته‌وه‌کانی پێکهێنه‌ری حه‌شیمه‌تی ئێران له مافی یه‌کسان به‌هرمه‌ند بن.\nئه‌مه سه‌قفی داواکانی نه‌ته‌وه‌ی کورد و بگره نه‌ته‌وه‌کانی دیکه‌یشه له ئێراندا، به‌ڵام ئه‌و گومانه‌ش نه‌ماوه که ئه‌و مافانه له‌لایه‌ن رێژیمی کۆماری ئیسلامیی ئێرانه‌وه دابین ناکرێن و هه‌مووی به‌ستراوه‌ته‌وه به هه‌ڵومه‌رجی پاش رێژیم.\nهاوڵاتی: ماوه‌ی چه‌ند ساڵێک ده‌بێت پارت و لایه‌نه کوردییه‌کانی رۆژهه‌ڵات له هه‌وڵی پێکهێنانی به‌ره‌یه‌کی هاوبه‌شن، ده‌کرێت، به‌ڵام ئه‌مه پێکنه‌هێنرا هه‌ندێک هۆکاره‌که بۆ پارچه پارچه بوون و لێکدابڕانی کۆمه‌ڵه و دێمۆکرات ده‌زانن، ئێوه هۆکاری سه‌رنه‌که‌وتنی ئه‌م هه‌وڵه تا ئێستا له چیدا ده‌بیننه‌وه؟\nمسته‌فا هیجری: دابه‌شبوونی حیزبه‌کانی رۆژهه‌ڵات گرنگترین کۆسپی سه‌ر رێگای پێکنه‌هاتنی به‌ره، یان هه‌ر چه‌شنه هاوکارییه‌ک له‌گه‌ڵ یه‌کترن، به‌ڵام له‌م پێوه‌ندییه‌دا نابێ ده‌وری ئه‌و بۆچوونانه‌ش فه‌رامۆش بکه‌ین که به‌رژه‌وه‌ندی حیزبی به هه‌ڵه له سه‌رووی به‌رژه‌وه‌ندی نه‌ته‌وه‌یی داده‌نێن و له ئاکامدا زۆرتر هه‌وڵیان داوه و هه‌وڵ ده‌ده‌ن که ویست و به‌رنامه‌که‌ی ئه‌وان سه‌رکه‌وتوو بێ، به بێ له‌به‌رچاوگرتنی ویستی لایه‌نی به‌رامبه‌ر. له‌م راستایه‌دا شوێندانه‌ریی پیلانی لاوه‌کیی نه‌یارانیش نابێ له بیر بکه‌ین که هه‌م له دابه‌ش بوونی حیزبه‌کان شوێندانه‌ر بوونه و هه‌م هۆکارێک بوون بۆ لێک دوور که‌وتنه‌وه و له ئاکامدا پێکنه‌هاتنی به‌ره، یان هاوکاری له‌سه‌ر خاڵه هاوبه‌شه‌کان.\nهاوڵاتی: له‌لایه‌ن سه‌رکردایه‌یتی کورده‌وه هه‌ست به‌جۆرێک له بێ‌ئومێدی ده‌کرێت به‌رامبه‌ر ئه‌مه‌ریکا بۆ پاراستنی مافی کورد و به‌ده‌ستهێنانی مافه ره‌واکان، له‌م روانگه‌یه‌وه ئێستا هه‌ست به‌وه ده‌کرێت بۆ پرسی مافی چاره‌ی خۆنووسین گه‌شتن به‌مافه ره‌واکان زیاتر مه‌یلی سه‌رکردایه‌تیی کورد بۆ لای وڵاتانی ئورووپا ده‌ڕوات به‌تایبه‌ت فه‌ڕا‌نسه و بریتانیا؟ ئه‌مه تاچه‌ند به ئیجابی ده‌زانی؟\nمسته‌فا هیجری: ئێمه‌ی رۆژهه‌ڵاتی و له‌و نێوانه‌شدا به‌تایبه‌ت دانیشتوانی رۆژهه‌ڵاتی ناوه‌ڕاست که کوردیش به‌شێک له‌وانه، وه‌کوو خه‌ڵکانێکی زۆرتر به هه‌ست و عاتیفی وا بیر ده‌که‌ینه‌وه که هۆی ناکامییه‌کانمان دوژمنه‌کانمانن و بۆ خۆمان بێ که‌موکۆڕین و له‌و پێوه‌ندییه‌دا به‌رپرسایه‌تییه‌ک وه ئه‌ستۆ ناگرین، ئه‌و ساکارترین و له هه‌مان کاتدا ناسیاسی‌ترین ته‌وجیهی ناکامی‌یه‌کانمانه، بۆیه مه‌حکوومین به‌وه‌ی هه‌ڵه و که‌موکۆڕییه‌کانمان دووپات و دووپات بکه‌ینه‌وه، به بێ ئه‌وه‌ی له رووداوه‌کان فێر بین و هه‌ڵه‌کانمان راست بکه‌ینه‌وه.\nبێ‌هیوایی ـ ئه‌گه‌ر بێ‌هێوایی هه‌بێ ـ سه‌رکرده‌ی کوردیش له پاراستنی مافی کورد له‌لایه‌ن ئه‌مریکاوه شتێکی له‌و چه‌شنه‌یه. ئه‌مریکا به رووخاندنی دیکتاتۆرێکی وه‌کو سه‌دام حوسێن یارمه‌تییه‌کی گه‌وره‌ی به خه‌ڵکی عێراق و کورده‌کانی ئه‌و به‌شه دا، بۆ ئه‌وه‌ی هه‌لومه‌رجی پێکهاتووی دوای سه‌دام حوسێن به قازانجی خۆیان بقۆزنه‌وه، به‌ڵام بێجگه له عه‌ره‌به‌کان، کوردیش به شێوه‌ی پێویست نه‌یتوانی له‌م ده‌رفه‌ته که‌ڵک وه‌ربگرێ و له هه‌رێمی خۆیدا بنه‌مایه‌کی تۆکمه بۆ دوارۆژی خۆی بنیات بنێ، له‌و پێوه‌ندییه‌دا که‌موکۆڕی و هه‌ڵه‌کان یه‌کجار زۆرن که له‌م باسه‌دا جێگایان نییه. من له‌و باوه‌ڕه دام ئه‌گه‌ر ئه‌م که‌موکۆڕی و هه‌ڵه نێوخۆیی‌یانه نه‌بوایه‌تن و کوردستان دوای زیاتر له یه‌ک ده‌یه له ده‌سه‌ڵاتداریی خۆی، ده‌یتوانی به به‌رنامه‌ی دروست و گرتنه به‌ری سیاسه‌تێکی نه‌ته‌وه‌یی به‌رنامه‌داڕێژراو، یارمه‌تی ئه‌مریکا و باقی وڵاتانی پێشکه‌وتوو زیاتر بۆ لای خۆی راکێشێ. به‌ڵام ئه‌گه‌ر بێت و وه‌ک له پرسیاره‌که‌دا هاتووه کورد بیهه‌وێ ئورووپا له جیاتی ئه‌مریکا دابنێ بۆ پشتیوانی له داخوازه‌کانی، تووشی هه‌ڵه‌یه‌کی گه‌وره بووه، چونکه ئه‌زموونه‌کان ده‌ریان خستووه له بڕیاره گرینگه سیاسییه‌کانی ناوچه‌دا، ئورووپا به بێ پشتیوانی ئه‌مریکا زۆر زه‌حمه‌ته سه‌رکه‌وتن به‌ده‌ست بنێ.\nهاوڵاتی: به رای ئێوه ئه‌و بارودۆخه‌ی ئێستا باشووری کوردستان تاچه‌ند توانای ده‌وڵه‌تداریی تێدایه؟\nمسته‌فا هیجری: ئه‌گه‌ر مه‌به‌ستتان له ده‌وڵه‌تداری توانای به‌ڕێوه‌بردنی ده‌وڵه‌تی سه‌ربه‌خۆیه، وڵامی من ئه‌وه‌یه که به هۆی هه‌ڵه و که‌موکورتییه‌کان، نه له ناوخۆ و نه له ناوچه و نه له راده‌ی نێونه‌ته‌وه‌ییدا زه‌مینه‌ی پێکهاتنی ده‌وڵه‌تی سه‌ربه‌خۆ بۆ کوردستانی باشوور پێک نه‌هاتووه تا قسه له توانای ده‌وڵه‌تدارییه‌که‌ی بکه‌ین.\nهاوڵاتی: ده‌پرسین به‌لای به‌ڕێزتانه‌وه به‌ده‌ستهێنانی ره‌زامه‌ندی وڵاتانی دراوسێ له پێشتر و گرنگتره، یان وڵاتانی زلهێزی ده‌ره‌وه؟\nمسته‌فا هیجری: به‌داخه‌وه هه‌لومه‌رجی ژێئۆپۆلتیکی کوردستان جۆرێکه که‌له نێو چه‌ند وڵات و حکوومه‌تی نادێمۆکراتیک که باوه‌ڕیان به مافی کورد نییه دابه‌ش کراوه، وڵاتانی دیکه‌ی ناوچه‌ش هه‌رکام به شێوه‌یه‌ک دژی مافه دێمۆکراتیکه‌کانی گه‌لانی بنده‌ستن، بۆیه هه‌ردووکی ئه‌م هێزانه ده‌توانن کۆسپی گه‌وره‌مان بۆ پێک بێنن، له لایه‌کی دیکه‌وه ئه‌مڕۆ به بێ بڕیاری وڵاتانی زلیهێزی جیهان، پێکهێنانی ئاڵوگۆڕ له سنووره‌کاندا نایه‌ته ئاراوه، بۆیه کورد به‌رپرسایه‌تییه‌کی قورسی ده‌که‌وێته سه‌ر شان له راگرتنی پارالل(ته‌وازن) له نێوان ئه‌و هێز و لایه‌نانه‌دا و ناکرێ هیچکامیان فه‌رامۆش بکا.\nهاوڵاتی: ئاشکرایه بارودۆخ و هه‌لومه‌رجی سیاسی و ئابووریی کوردانی باشوور له به‌شه‌کانی‌تری کوردستان باشتره، ئه‌گه‌ر له‌م به‌شه‌دا کار بۆ جاڕدانی ده‌وڵه‌ت بکرێت، پێت وایه کوردی به‌شه‌کانی‌تر چۆن پێشوازیی لێ ده‌که‌ن؟\nمسته‌فا هیجری: به هۆی ئه‌وه که کورد له‌مێژ ساڵه خه‌ون به بوونی کوردستانی گه‌وره‌وه ده‌بینێ و مافی خۆشیه‌تی، بۆیه بانگه‌واز بۆ گه‌یشتن به‌و خه‌ونه له لایه‌ن کۆمه‌ڵانی خه‌ڵکی کوردستان خه‌به‌رێکی خۆشه، به‌ڵام بیرکردنه‌وه له سه‌رکه‌وتنی ئه‌م بانگه‌وازه گرینگتریشه، چونکه راگه‌یاندنی ئه‌م بانگه‌وازه و سه‌رنه‌که‌وتنی، بێ‌هیوایی‌یه‌کی زۆر له ناو خه‌ڵکدا پێک دینێ.\nهاوڵاتی: ئه‌گه‌ر ئه‌م به‌شه‌ی کوردستان له باشوور جاڕی ده‌وڵه‌ت بدات خوێندنه‌وه‌ی تۆ سه‌باره‌ت هه‌ڵوێستی کۆماری ئیسلامیی ئێران بۆ ئه‌م مه‌سه‌له‌یه چیه و کۆماری ئیسلامیی ئێران چۆن رووبه‌ڕووی ئه‌م بابه‌ته ده‌بێته‌وه؟\nمسته‌فا هیجری: کۆماری ئیسلامی دژی سه‌ره‌تاییترین مافه دێمۆکراتیکه‌کانی گه‌لی کورده، بۆیه راگه‌یاندنی ده‌وڵه‌تی سه‌ربه‌خۆ له کوردستانی باشوور، له‌گه‌ڵ دژکرده‌وه‌ی توندی رێژیمی کۆماری ئیسلامی به‌ره‌وڕوو ده‌بێ.\nناو: مسته‌فا هیجری\nساڵی له‌دایک بوون: 1945\nشوێنی له‌دایک بوون: نه‌غه‌ده\nبڕوانامه، پسپۆری: به‌کالوریس له زمان و ئه‌ده‌بیاتی فارسی\nشوێنی دانیشتن و پیشه‌ی پێشوو و ئێستا: پێشتر مامۆستای ناوه‌ندی، شاری نه‌غه‌ده بووه له ئێستادا سکرتێری گشتیی حیزبی دێمۆکراتی کوردستانی ئێرانه.


جه‌خت له‌په‌یوه‌ندییه‌كانی یه‌كێتی و سۆسیال دیموكراتی سوید كرایه‌وه\nد.سۆران جه‌مال تاهیر ئه‌ندامی مه‌كته‌بی سیاسی و سه‌ركه‌وت محه‌مه‌د غه‌فور ئه‌ندامی سه‌ركردایه‌تی، به‌به‌شداری سه‌میر ساڵح نوێنه‌ری ی.ن.ك له وڵاتی سوید، له‌رێگه‌ی ڤیدیۆ كۆنفرانسه‌وه له‌گه‌ڵ حزبی سۆسیال دیموكراتی سوید كۆبوونه‌وه، به ئاماده‌بوونی (یۆهان هاسیل، به‌رپرسی په‌یوه‌ندییه نێوده‌وڵه‌تییه‌كان و راوێژكاری سه‌رۆكی حكومه‌ت، تۆماس هامه‌رپێرگ، ئه‌ندام په‌رله‌مان و تۆماس كارلیهێد، به‌رپرسی پرۆژه‌كانی رۆژهه‌ڵاتی ناوڕاست و باكوری ئه‌فریقاو هێلین ساهین، سه‌نته‌ری ئۆڵف پاڵمه‌و ئیریكا نۆدین، مه‌ڵبه‌ندی ئۆسته‌رلاند) و چه‌ند به‌پرسێكی دیكه‌ی حزبه‌كه.\nله كۆبوونه‌وه‌كه‌دا باس له دوایین گۆڕانكاری و پێشهاته‌كانی كوردستان و عیراق و ناوچه‌كه كرا، دواتر باس له‌و كێشه ئابووریانه‌ی ناوچه‌كه كرا به‌تایبه‌تی بودجه‌ی عیراق و پشكی هه‌رێمی كوردستان له بودجه‌ی عیراق و دواكه‌وتنی رێككه‌وتنه‌كان له‌گه‌ڵ به‌غداد، وه روئیای یه‌كێتی له‌مه‌ر دۆخی ناوچه‌كه‌و هه‌ڵبژاردنه‌كانی داهاتووی عیراق و گشت پرسه‌كان روونكرایه‌وه.\nبابه‌تی ناوچه دابڕێنراوه‌كان و مادده‌ی 140 و هۆكاره‌كانی جموجۆڵی تیرۆریستانی داعش له‌عیراق ته‌وه‌ره‌یه‌كی دیكه‌ی كۆبوونه‌وه‌كه‌بوو، وه دواتر باس له باری ته‌ندروستی ناوچه‌كه‌و په‌تای كۆرۆنا كرا كه بووه‌ته هۆی نا سه‌قامگیری باری ته‌ندروستی و ئابوری و كۆمه‌ڵایه‌تی.\nدواتر جه‌خت له پته‌وتركردنی په‌یوه‌ندی نێوان هه‌ردوو حزبی ده‌سته خوشك كرا له گشت بواره‌كاندا كه خزمه‌ت به گه‌ل و هاووڵاتیان بكات و به‌رژه‌وه‌ندییه‌كانی هه‌ردوولا بپارێزرێت.


Daxwîyanî bi Kurmancî, Zazakî, Soranî, Tirkî û Îngîlîzî – Netewe\nDaxwîyanî bi Kurmancî, Zazakî, Soranî, Tirkî û Îngîlîzî\n500 însanên Kurd li Amedê bi daxuyanîyekê piştgirîya serxwebûna başûrê Kurdistanê kirin û êrîşên hovane yên DAIŞê şermazar kirin\nEm, serxwebûna başûrê Kurdistanê, wek perçeyekî têkoşîna azadî û rizgarîya Kurdistanê dibînin û bi hemû hêza xwe piştgirîya biryara wan a der barê referandoma serxwebûnê de dikin. Herweha em bang li teşkîlata Neteweyên Yekgirtî, Parlementoya Ewrupayê û rayagiştî ya demokratîk a Dunyayê dikin; ji bo aşitî û îstiqrara herêmî, di çarçoveya Dîyarkirina Mafê Çarenûsî de piştgirî bidin îradeya gelê başûrê Kurdistanê. 07.08.2014\nRayagiştî ya Dunya û Kurdistanî rê!\nWextê Şerê Yewin ê Dunya de Kurdistan, bi goreyê pêameyişê aşkere û limitikî, hetê dewletê emperyal ê ey wextî û dewletandê na mintiqa ra, bêrizamendîya şarê Kurdistanî navbeyna dewletandê Iraq, Sûriye, Turkiye û Îranî de ame parkerdene û her yew parçeyê Kurdistanî kewt mîyanê sînordê sîyasî yê enê dewletan. Bi eno hawa ya heme heqê neteweyî yê şarê Kurdistanî, ênan dest ra gêrîya û bîyê mexdûrê neheqîyandê tarîxî. Labelê eynî wextan de, goreyê “Prensîbanê Wîlsonî” û çarçeweya Dîyarkerdena Heqê Çarenûsîye de, bi desana dewletê neteweyî ameyê viraştene.\nHem pêroyê Kurdistanî de û hem zî xusûseten rejîmanê Iraqî polîtîkayê înkarkerdiş, qirkerdiş û koçberîye tetbîq kerdî. Enê polîtîkayê Iraqî, bîyê sebebê xeripnayîşê demografîya û koçberbîyayîşê şarê Kurdistanî ver bi sehreyandê başûrê Iraqî ya. Ey ra pey zî, vernî de Kerkûk û heme cayê bîn ê ke şarê ênan ameyê koçberkerdiş û vengkerdiş, ewca de cayê kurdan de erebê hawirdey ameyê îkamekerdiş. Heta bîna zî bi operasyonandê Enfalî ya vera çimandê Dunya, Helebçe û mintiqeyandê bînan de kurdî bi çekandê kîmyayî ameyê jenosîdkerdiş.\nSerra 1991 de başûrê Kurdistanî de îdareyê kurdan virazya û serra 2005î ra na heta zî kurdî wayîrê yew statuya sîyasî ya federe yê. Hezîrana 2014 ra na heta, rojo ke erebanê Sûnnîyan vera dîktatorîya Malikî sere wedart, Dewleta Federal a Iraqî vela bî, ke vîyarteyêk aye zî çinî bî. Halêko winasarên de pawitena yewbîyayîşê Iraqî, yew bêj ferzkerdişo dagirkerane yo. Peynîya ena vilabîyayene de, serkirdeyîya sîyasî ya Kurdistanî, bi heme hêzanê neteweyî yê başûrê Kurdistanî ya, heme cayê cografya tarîxî ya Kurdistanî bi Hikumatê Federe yê Kurdistanî ra girêdayo û seba xoserbîyayîşê Kurdistanî zî qerarê viraştena referandumî ameyo girewtiş. Eno qerar, qerarêko raşt û meşrû yo. Yewbîyayîş û xoserbîyayîşê Kurdistanî zî, heqê rewa yê milleta kurdan o.\nMa, xoserbîyayîşê başûrê Kurdistanî, sey parçeyêk mucadeleyê azadî û xelasîya Kurdistanî vînenê û bi heme hêz û qewetê xo, paştî danê qerardê ênan ê der heqê referandumê xoserbîyayîşî. Û seba aşitî û îstiqrarê mintiqa, ma veng danê teşkîlatê Neteweyandê Yewbîyayî, Parlementoyê Awrupa û raya demokratîk a Dunya ke çerçeweya Dîyarkerdişê Heqê Çarenûsîye de, paşgêrîya îradeyê şarê başûrê Kurdistanî bikê. 07.08.2014\nبۆ ڕای گشتی جیھان و کوردستان\nلە قۆناغی شەڕی گشتی یەکەمدا کوردستان لەلایەن ھێزە ئیمپریالیزمەکانی ئەو سەردەمە و دەوڵەتە ھەرێمیەکانەوە لەسەر بناغەی پەیمانە ئاشکرا و شاراوەکان، بەبآ ڕەزامەندی گەلی کورد، کوردستان لە نێوان ووڵاتانی عێراق، سوریا، تورکیا و ئێران سەرلەنوآ دابەش کرا و ھەر پارچەیەکی کوردستان کەوتە ناو سنوورە سیاسیەکانی ئەو ووڵاتانە. بەم شێوەیە ھەموو مافە نەتەوەییەکان لە گەلی کوردستان وەرگیرا و بوونە غەدرلێکراوی ناڕەواییەکانی مێژوو. بەڵام لە ھەمان کاتدا لەسەر بناغەی ” پرەنسیبەکانی ویلسۆن” لە چوارچێوەی دیاریکردنی مافی چارەنووسدا بە دەیان دەوڵەتی نەتەوەیی دامەزرێنران.\nبە گشتی لە ھەرچوار پارچەی کوردستان و بە تایبەتیش لەلایەن رژێمەکانی عێراقەوە سیاسەتی نەھی کردن، لەناوبردن و کۆچبەری کردن جێبەجآ کران. ئەم سیاسەتانەی رژێمی عێراق بوونە ھۆی خراپ کردنی دیمۆگرافیای کوردستان و کۆچ کردنی گەلی کوردستان بەرەو بیابانەکانی باشووری عێراق. سەرەتا لە شاری کەرکووک و دواتریش لە ھەموو ناوچە چۆڵکراوەکاندا عەرەبی ھاوردە لە شوێنی کوردە کۆچ پێکراوەکان نیشتەجآ کران. لە لایەکی تریشەوە لەبەر چاوی جیھان، بە ئۆپەراسیۆنی ئەنفال لە ھەڵەبجە و ناوچەکانی ھتد. بە چەکی کیمیایی کورد جینۆساید کران.\nساڵی ١٩٩١ لە باشووری کوردستان بەڕێوەبردنێکی کوردی دروست بوو و لە ساڵی ٢٠٠٥ بە دوواوەش بە ستاتوویەکی فیدراڵی بەردەوامی بە ھەبوونی سیاسی خۆیان دەدەن. دوای ئەوەی کە عەرەبی سوننە لە حوزەیرانی ٢٠١٤ دا لە دژی دیکتاتۆریی مالیکی سەریان ھەڵدا، دەوڵەتی فیدراڵی عێراق بڵاوبۆوە و ھەرچەندە ڕابردوویەکی وەھاشی نەبوو. لە ڕەوشێکی لەم شێوەیەدا داواکاری پاراستنی یەکێتی عێراق چەسپاندنێکی داگیرکەرانەیە. لە کۆتایی ئەم بڵاوبوونەوەیەدا، سەرکردایەتی سیاسی کوردستان، بە ھەماھەنگی لەگەڵ ھەموو ھێزە نەتەوەییەکانی باشووری کوردستان ، ھەموو جوگرافیا مێژووییەکانی کوردستان بە حکومەتی فیدرالی کوردستانەوە بەستراوەتەوە و بۆ سەربەخۆیی کوردستان بڕیاری ریفراندۆم دراوە. ئەم بڕیارە، بڕیارێکی ڕاست و مەشروعییە. یەکێتی و سەربەخۆیی کوردستان مافی ڕەوای گەلی کوردە.\nئێمە سەربەخۆیی باشووری کوردستان وەک بەشێک لە تێکۆشانی ئازادی و رزگاری کوردستان دەبینین و بە ھەموو ھێزێکی خۆمانەوە پشتیوانی لەو بڕیارەی ئەوان دەکەین سەبارەت بە ریفراندۆمی سەبەخۆ بوون. ھەروەھا ئێمە داوا لە نەتەوە یەکگرتووەکان، پەرلەمانی ئەوروپا و ڕای گشتی دیموکراتی جیھان دەکەین: بۆ ئاشتی و سەربەخۆیی کوردستان، لە چوارچێوەی دیاریکردنی مافی چارەنووسدا پشتگیری لە ئیرادەی گەلی باشووری کوردستان بکەن.\nKurdistan ve Dünya Kamuoyuna!\nI. Dünya Savaşı’nı takip eden süreçte Kurdistan, dönemin emperyal güçleri tarafından gizli veya açık anlaşmalarla Kurdistan halkının rızası hilafına yeniden parçalanarak Irak, Suriye, Türkiye ve İran siyasi sınırlarına dahil edildi. Böylece Kürdler, ulus olmaktan kaynaklanan bütün haklarından mahrum bırakılarak tarihsel haksızlıklara maruz kaldı. Ancak aynı dönemde “Wilson Prensipleri” esas alınarak, Kendi Kaderini Tayin Hakkı çerçevesinde onlarca yeni ulus-devlet kuruldu.\nGenel olarak Kurdistan’ın dört parçasında uygulanan inkar, imha ve zorunlu iskan politikalarının bir benzeri de Irak rejimleri Kurdistan’ın demografik yapısını bozmak için, Kürdleri toplu olarak Irak’ın güney çöllerine göçertmişler ve Kerkük başta olmak üzere Kurdistan’a kitlesel biçimde Arap göçmenler yerleştirilmiştir. Bir yandan da Enfal operasyonları kapsamında Dünya’nın gözleri önünde Halepçe ve diğer bölgelerde kimyasal silah kullanılarak Kürdler jenoside tabi tutulmuştur.\n1991 yılında Güney Kürdistan’da oluşan Kürd yönetimi, 2005 yılından itibaren federe bir statüde siyasal varlığını sürdürmektedir. Haziran 2014’te Sünni Arapların Maliki diktatörlüğüne başkaldırmasıyla birlikte tarihsel bir geçmişi olamayan Irak Federal Devleti de dağılmıştır. Böyle bir durumda Irak’ın birliğinin korunması talebi, işgalci güçlerin dayatmasıdır. Bu dağılma sonucunda, Kurdistan Federe Hükümeti, bütün güneyli ulusal güçlerle birlikte hareket ederek tarihi Kürdistan coğrafyasının tümünü Kürdistan Federe Bölgesi kapsamına alarak Kürdistan bağımsızlığı için referandum kararı alması, meşru ve doğrudur. Kürdistan halkının bağımsızlığı ve bütünlüğü, Kürt milletinin meşru hakkıdır.\nBizler Kurdistan’ın bağımsızlığını, Kürd ulusunun kurtuluş mücadelesinin bir parçası olarak görmekteyiz ve bu parçadaki kardeşlerimizin bağımsızlık referandumunda verecekleri kararı, bütün gücümüzle desteklediğimizi kamuoyuna deklere ediyoruz. Başta Birleşmiş Milletler, Avrupa Parlamentosu olmak üzere bütün demokratik kurum ve kuruluşları, Kendi Kaderini Tayin Etme Hakkı çerçevesinde, Kurdistan halkının ortaya çıkacak iradesine destek verip, tanıyarak bölgesel barış ve istikrara katkı sunmalarını diliyoruz. 07.08.2014\nTo the People of Kurdistan and the International Community!\nFollowing the WWI, Kurdistan was divided contrary to the will of the people of Kurdistan by the imperial powers of the time with open and secret treaties and was included in the borders of Iraq, Syria, Turkey and Iran. Therefore, Kurds were deprived of all the rights that derive from being a nation, and became the victim of a historical injustice. During the same period, however, tens of new nation-states were founded based on the principle of self-determination, one of President Wilson’s Fourteen Points.\nThe denial, extermination and forced migration policies have been practised in all four parts of Kurdistan. The successive Iraqi regimes expelled the Kurds to the southern parts of the country in order to degenerate the demographical composition of Kurdistan. They replaced the Kurdish population, especially in Kirkuk, with the masses of Arab immigrants. At the same time, Kurds were being massacred as a part of Anfal genocide campaign using chemical weapons in Halabja and other areas right before the eyes of the entire world.\nThe Kurdish administration, which was established in South Kurdistan in 1991, has been maintaining its political entity as a federal state since 2005. The Iraqi Federal State, which never had a historical background, practically disintegrated after the Sunni Arabs revolted against the Maliki dictatorship. As this is the case, maintaining the integrity of Iraq is only the imposition of the occupying powers. Following this practical disintegration, Kurdistan Federal Government’s taking action together with all national powers in South Kurdistan, seizing the entire territory that historically belongs to Kurdistan, and calling a referendum for independence is a rightful and lawful decision.\nWe, the undersigned, regard the independence of Kurdistan as a stage of the liberation of the Kurdish nation, and we declare that we strongly support the decision that our brothers and sisters in this part of Kurdistan will make in the referendum. We also call for the international democratic community, especially the United Nations and the European Union, in the framework of self-determination, and in order to contribute to the peace and stability in the region, to support the and recognise the will of the people of South Kurdistan.\nFırat Kelehi (rojnamevan)


پێنج داعش لە كەركوك دەستگیركران – تۆڕی میدیایی خەڵک\n2019/09/17 - 4:05 PM\nفەرماندەی بارەگای ئۆپەراسیۆنە هاوبەشەكان لە پارێزگەی كەركوك، دەستگیركردنی پێنج داواكراو لە كەركوك ڕادەگەیەنێت.\nبەپێی بەیاننامەیەك كە لەلایەن فەریق ڕوكن سەعد حەربیە، فەرماندەی بارەگای ئۆپەراسیۆنە هاوبەشەكان لە پارێزگەی كەركوك بڵاوكرایەوە” ئەمڕۆ مەفرەزكانی سەر بە دەزگای ئاسایشی نیشتمانی و لە چوارچێوەی هەوڵەكانی دەزگای هەواڵگری، توانیان پێنج داواكراوی سەر بە ڕێكخراوی داعش دەستگیربكەن كە پێشتر لەلایەن هەردوو دادگای كەركوك و سەڵاحەدینەوە فەرمانی دەستگیركردنیان بۆ دەركرابوو”.\nبە وتەی ئەو فەرماندە سەربازییە”دەزگا ئەمنییەكان بە پشتبەستن بە زانیاریی ورد، شوێنی گروپێكی چەگدارانی داعشیان لە ناوچەی پەنجا عەلی و ئۆردوگای لەیلان دەستنیشان كرد، دواتر مەفرەزەكان ئەركی دەستگیركردنی ئەو پێنج تیرۆریستە داواكراوەیان جێبەجێ‌ً كرد كە بەپێی ماددەی 4ی تیرۆر لەلایەن هەردوو دادگای لێكۆڵینەوە لە سەڵاحەدین و كەركوك، فەرمانی دەستگیركردنیان بۆ دەرچووبوو”.\nوەزیری پلاندانان داوایەك لە حزب و لایەنە سیاسیەكانی هەرێم دەكات


دیداری بەڕیز کەمال کەریمی ئەندامی دەفتەری سیاسی حدک لەگەڵ بەشێک لە ?\nناوەندی هەواڵ- ئەمریکا: یەکشەممه ڕێکەوتی ٢٣ی دێسامبری ٢٠١٢، ئەندامانی کۆمتیە و چەند کەس لە لاوانی رۆژهەڵاتی کوردستان، دانیشتووی ئۆریگێن ی رۆژئاوای ئەمریکا، کۆبوونەوەیەکیان لەگەڵ بەڕێز کاک کەماڵ کەریمی – ئەندامی دەفتەری سیاسی حدک- پێکهێنا.\nسەرتا کاک مەحموود تاجگەردوو- بەرپرسی کۆمیتە وێرای بەخێر هێنانی کاک کەماڵ، کورتەیەکی لە کار و چالاکییەکانی ئەو کۆمیتەیە، دوای دامەزرانی باس کرد و ئامادەبوونی ئەندامانی حیزبی لەو دەڤەرە بۆ چالاکی بەرفراوانتر راگەیاند.\nلەوکۆبوونەوەیەدا، وێڕای تاوتۆێ کردنی چالاکییەکانی ئەو کۆمیتەیە و پێویستی سازمان دانی لاوان و پێوەندی لەگەڵ کوردەکان و تێکۆشەرانی کورد و غەیرە کوردەکان، چەندین تەوەری دیکە کەوتنە بەرباس و لێکدانەوە.\nبەڕێز کەریمی وێڕای خوشحاڵی لە دامەزران و چالاک بوونی ئەو کۆمیتە کە ژمارەیەکی بەرچاوی تێکۆشەرانی دێرینی حیزبیشیان لەنێو دایە، هانی دان هەوڵی پتر بۆ لێک نزیکبوونەوەی کوردەکان و گرینگی دان بە نەخشی لاوان و کەلک وەرگرتن لە تواناکانیان، بدرێ.\nبەشدارانی کۆبوونەوەکە سەرنج و تێبیینیەکانی خۆیان، سەبارەت بە باسەکان دەربڕی و بە پرسیار لەسەر پرسە گرینگەکانی ئەمرۆ و وڵام دانەوەی کاک کەماڵ کەریمی، کۆبوونەوەکە دەوڵەمەندتر کرا.\nحیزبی دێموکراتی کوردستان، کۆمیته‌ی ئۆریکێن- رۆژئاوای ئامریکا\nبگه‌رێوه|ئەم بابەتە 1138 جار بینراوە| بینێره| چاپ


موسلح فەتاح: زۆربەی ستافی مامۆستاكانمان لەدەرەوەی شارەكان هەڵگری بڕوانامەی دبلۆمن 2018-01-14\nلە ئیستادا قوتابییەكی زۆر ڕوو لە پەیمانگا حكومییەكان دەكەن بەمەبەستی دەستخستنی هەلی خوێندن وەرگرتنیش لەم پەیمانگایانە سنوردارە ناشزانرێت دەرچووی ئەم پەیمانگایانە چارەنوسیان بەرەو كوێیە؟ ، دۆخی خوێندن لە پەیمانگا حكومییەكان لە چ ئاستێكدایە، تاچەند قوتابی دوای دەرچوونی تاكیكی ئیشكەری بازاڕی كارە ؟ ئایا پڕۆگرامی خوێندن پشت بە چ پڕۆگرامێكی جیهانی ئەبەستێت ؟ گرفتەكانی بەردەم بەرزكردنەوەی ئاستی زانستی پەیمانگا حكومییەكان چییە؟ میكانیزمی وەرگرتنی قوتابییان لەم پەیمانگایانەچۆنەو تاچەند پشت بەسیستەمێكی یەكانگیر دەبەستێت كە دەرفەتی یەكسان بداتە دەستی هەموو قوتابییانی داواكار بەبێ جیاوازی؟ ، جیاوازی پەیمانگا حكومی و ئەهلییەكان لەڕووی پڕۆگرام و سیستەمی فێركردن چییە ،ئەمانەو چەندین پرسیاری ترمان ڕووبە ڕووی مامۆستا موسلح فەتاح محەمەد بەڕێوەبەری پەیمانگاكان لە وەزارەتی پەروەردە كردەوە.\nسەرەتا دەربارەی پەیمانگاكان و ژمارەیان ئەو بەڕێوەبەرە ئاماژەی بەوەدا ئەوان تەنها سێ پسپۆڕییان لەپەیمانگا حكومییەكان هەیەو پێنچ پسپۆڕیش لە پەیمانگا ناحكومییەكان ئەو لەمبارەیەوە وتی : ئەوانەی سەر بە وەزارەتی پەروەردەن دەرچووی پۆلی نۆی بنەڕەت وەردەگرن ئێستا 30 پەیمانگای حكومییمان هەیەو 50 پەیمانگای ناحكومیمان هەیە لە پەیمانگا حكومییەكان سێ پسپۆریمان هەیە وەرزش و كۆمبیوتەرو هونەرە جوانەكان پەیمانگا ناحكومییەكان پێنچ پسپۆڕیمان هەیە كۆمبیوتەر، هونەر ، وەرزش ، كارگێڕی و ژمێریاری و پسپۆری نەوتمان هەیە .\nدەربارەی كێشەی میلاكیش ئەم بەڕێوەبەرە ئاماژەی بەوەدا كە ئەوان میلاكی پێویستییان نییە لەڕووی بڕوانامە ئەوەشی نەشاردەوە كە پەروەردە كان هاوكاریان ناكەن بۆ دەستخستنی ئەو وتی : ئێمە لەبەر ئەوەی میلاك لە پەروەردە گشتییەكان وەردەگرین زۆربەی پەیمانگاكانی ئێمە ئێستا میلاكی پێویستییان نییە لە ڕووی هەڵگرتنی بروانامە ، بۆ نمونە ئێمە پێویستمان بە هەڵگرانی بڕوانامەی بەرز هەیە ماستەرو دكتۆرا بەڵام پەروەردەكان بەگشتی هاوكار نین كە میلاكی خاوەن بڕوانامەی بەرز بە ئێمە بدەن بۆیە ئێستا لە قەزاكان زۆربەی ستافی پەیمانگاكان هەڵگری بڕوانامەی دبلۆمن .\nنەبوونی ئیمتیازات هۆكارێكی دیكەیە كە مامۆستاكان ڕوو لە پەیمانگاكان نەكەن چونكە پەیمانگاكان و بەتایبەتی هونەرە جوانەكان بە زۆری پسپۆری وردن بۆیە وانەكان زۆر جیاوازن لە پەیمانگا لەگەڵ هەمان پسپۆڕی لە قوتابخانەكان دا بۆیە ئێمە پێویستمان بە هەڵگرانی بڕوانامەی بەرز هەیە بەتایبەتی ماستەرو دكتۆرا بۆئەوەی بتوانین ئاستی زانستی پەیمانگاكان بەرز بكەینەوە لەگەڵ ئەوەشی كە پێشتر هیچ پلەیەكی دامەزراندن بۆ پەیمانگاكان بە گرێبەست نەبووە جگە لە بەر لە دووساڵ 90 پلەی گرێبەست دامەزرا .\nنەگونجاوی پڕۆگرامی خوێندن \nدەربارەی پڕۆگرامی خوێندن ئایا تا ئێستا پرۆگرامێكی تۆكمە لە پەیمانگا حكومییەكان دانراوە كە قوتابی بۆ ژیانی خۆی و كاركردن بتوانێت سوودی لێوەربگرێت مامۆستا موسڵح ئاماژەی بەوەدا كە پڕۆگرامەكە گونجاو نییە ئەو وتی : ئێمە ناتوانین بڵێین پڕۆگرامەكە تۆكمە نییە بەڵام دەتوانین بڵێین گونجاو نییە پڕۆگرام بەردەوام پێویستی بە نوێبوونەوەیە ئێستا پرۆگرامی هونەرە جوانەكان دەگەڕێتەوە بۆ پێش دەساڵ پرۆگرامی سەركەوتوو دەبێت چوار ساڵ جارێك نوێبكرێتەوە بەڵام ئەوانەی ئێمە نوێ نەكراونەتەوە جگە لە پەیمانگاكانی كۆمبیوتەرو وەرزش كە پێش سێ ساڵ نوێكراوەتەوە كە ئەم گۆڕانكارییانە پێویستی بە كۆنفرانس و ۆرك شۆپ هەیە.\nئاستی قوتابی \nدەربارەی ئەوەی كە ئایا ئەو ئیمكانییاتانە چین كە پێویستن بۆبەرزكردنەوەی ئاستی زانستی قوتابی پەیمانگا و ئێوە لەبەر دەستتان نییە ئایا هەموو هەوڵدانێك بۆ بەرەو پێش چوون بەتایبەت لە ئاستی زانستی پەیوەندی بە ئیمكانییاتی مادی هەیە لەمبارەیەوە مامۆستا موسڵح پێچەوانەی ئەم بۆچوونەی هەبوو ئەو وتی: من لەگەڵ ئەو بۆچوونە نیم هەموو شتێیەك ناخەمە سەر ملی ئیمكانییاتی مادی هەرچەندە ڕۆڵی هەیە بەڵام ڕۆڵێكی سەرەكی نییە بەڵام لە راستییا هەبوونی پڕۆگرامی بە هێز وە ستافێكی كارا خواستی قوتابیش بۆ ئەو بیشەو بەشەی هەیەتی فاكتەری سەرەكین بۆ دروستكردنی قوتابییەكی بەرهەمهێنەر ، كێشەیەكی تر ئەوەیە كە پڕۆگرامەكانی خوێندن لای ئێمە هیچ پەیوەندییەك و هاوگونجانێكی لەگەڵ بازاڕی كاردا نییە دەبوو ساڵانە هاوگونجان بكرێت لەنێوان پرۆگرامی خوێندن و بازاڕی كاردا بۆ نمونە بازاڕ پێویستی بە چ جۆرە دەرچویەك هەیە لەكام سێكتەر كە ئەمە هەمووی كاری پلانە ، ئێمە نیمانە بۆیە ناشتوانین دەرچویەكی بەرهەمهێنەر پێبگەیەنین ئیستا ئەوەی هەیە تەنها خوێندنە نەك فێركردن ، بەشێكیش بۆ بەشێكی تر جیاوازە بۆ نمونە لە هونەرە جوانەكان قوتابی تا ڕادەیەك دەتوانێت بەرهەمی خۆی ببینێت لەیەكێك لە بوارەكاندا .\nدەربارەی وەرگرتنی قوتابی لە پەیمانگاكانی حكومی تاچەند بەیەكسانی پێوەرەكانی وەرگرتنی تێدا جێبەجێدەكرێت ئەو بەڕێوەبەرە لەمبارەیەوە وتی: ساڵانە مەرج و پێوەرمان هەیە چونكە هەموو ساڵێك هەر پەیمانگایەك ژمارەیەك قوتابی وەردەگرێت لەمانگی 7 یان 8 پێش دەستپێكردنی خوێندن پلانی وەرگرتن دادەڕێژین هەر پەیمانگایەك بەپێی توانای وەرگرتنی خۆی پاشان مەرجەكانی گشتی دادەنێین بۆ نمونە مەرجی تەمەن و ساڵی خوێندن هەیە لەهەر پەیمانگایەك بە جۆرێك لە هەندێكییان لیژنەی چاوپێكەوتن هەیە بەو پێیە قوتابی وەردەگیرێت. \n6930 قوتابی لە پەیمانگا حكومییەكان دەخوێنن و دابەشكراون لەسەر 30 پەیمانگا پێشم وایە كە ژینگەی پەیمانگا حكومییەكان لە ئەهلییەكان باشترن جگە لە قەزاكان لەڕووی بیناوە لەڕووی ستافەوە راستە ئێمە لە قەزاكان كێشەی میلاكمان هەیە بەڵام لە پارێزگاكان كێشەی میلاكمان نییە بەراوردی پەیمانگا حكومی و ناحكومییەكان . \nدەربارەی جیاوازی پەیمانگا حكومییەكان و ناحكومییەكان كەچین؟ ئایا ئەوانیش هەمان كێشەی ئێوەیان هەیە یان میكانیزمی كاركردنییان جیاوازە ؟ ئەوان یاسای خۆیان هەیە بۆكاركردن و وەرگرتنی قوتابی بەڵام هەمان سیستەمی حكومییەكان پەیڕەو دەكەن لەڕووی سیستەمی تاقیكردنەوەكان و پرۆگرامی خوێندن لە پەیمانگاكانی هونەرو كۆمبیوتەرو وەرزش، ئێمە ئەگەر بەدوادا چونێك بكەین لەسەر قوتابییەكی پەیمانگای حكومی بەبەراورد لەگەڵ قوتابییەكی پەیمانگای ناحكومی تەكلیفی قوتابی حكومی لەسەر حكومەت ئەتوانین بڵێین دووبەرامبەرە لەكاتێكدا كاتژمێری دەوام و خشتەی وانەو پرۆگرام وەك وتم هەمان شتن بەڵام ناحكومی بیرۆكەی وەبەرهێنانە ئیدارەیەكی دارایی باشتر پەیڕەو ئەكەن


٩ شتی خانمان کە پیاوان لە یەکەم بینیندا سەرنجیان دەچێتە سەری – تۆڕی میدیایی خەڵک\n2019/09/08 - 11:32 AM\nژنان زۆرجار حه‌زده‌كه‌ن ئه‌وه بزانن كه كاتێك بۆ یه‌كه‌مجار چاویان به پیاوێك ده‌كه‌وێت، ئه‌و پیاوه تێبینی چیه‌و ته‌ماشای چیده‌كات زیاتر، ئه‌مه‌ی خواره‌وه ئه‌و 9 شته‌یه كه پیاوان له یه‌كه‌م بینیندا سه‌نجی لێده‌ده‌ن:\n-چاوه‌كانت: یه‌كه‌م شوێنه له خانماندا كه پیاوان سه‌رنجیان ده‌چێته سه‌ری و ته‌ماشای ده‌كه‌ن.\n-زه‌رده‌خه‌نه: ئه‌مه یه‌كه‌مین ڕێگایه بۆ ڕاكێشانی سه‌رنجی پیاوان، بوارێكی باشیش ده‌دات به لێكنزیكبونه‌وه.\n-ده‌نگ: شتێكی باو نیه كه پیاوان بڵێن به ده‌نگی خانمان سه‌رسامن، به‌ڵام ده‌نگ سێیه‌مین شته له كاتی یه‌كه‌م بینیندا پیاوان سه‌رنجی ده‌خه‌نه سه‌ر.\n-پاژنه‌ی به‌رز: كاتێك پێڵاوی ئاسایت له‌پێدابێت، ئه‌وا پیاوان زۆر جار هه‌ر دیقه‌تی ناده‌ن، به‌ڵام گه‌ر پێڵاوی بن به‌رزت له‌پێدابێت ئه‌وا چواره‌مین شته كه پیاوان سه‌رنجی ده‌ده‌ن.\n-قژ : قژی جوان كه ستایله‌كه‌ی له‌گه‌ڵ روخسارت گونجاو بێت یه‌كێكی دیكه‌یه له‌و شته گرنگانه‌ی كه پیاوان سه‌رنجی ده‌ده‌ن.\n-بۆن: ئه‌و بۆنه‌ی به‌كاری ده‌هێنیت یه‌كێكه له دیارترین ئه‌و یادگاریانه‌ی كه پیاوان له بیریاندا ده‌مێنێته‌وه.\n-متمانه به خۆبونت: ئه‌مه‌ش خاڵێكی گرنگی دیكه‌یه له شێوازی قسه كردن و وه‌ستاندا ڕه‌نگده‌داته‌وه‌و پیاوان سه‌رنجی ده‌ده‌ن.\n-نینۆكه‌كانت: ده‌ست و به‌تایبه‌تیش نینۆكه‌كان زوو ده‌كه‌وێته به‌ر چاو و هێمایه‌كی دیاریشه بۆ پاك و خاوێنی ئه‌و كه‌سه و پیاوانیش زۆر سه‌رنجی ده‌ده‌ن.\n-شێوازی جلوبه‌رگه‌كه‌ت: شێوازی جلوبه‌رگ مانای ئه‌وه‌یه تۆ ته‌نها به جله‌كانت به‌بێ ئه‌وه‌ی قسه بكه‌یت ده‌زانرێیت چ جۆره كه‌سێكی، هه‌ر بۆیه ئه‌مه‌ش له یه‌كه‌م بینیندا وێنایه‌كی گرنگت پێده‌دات.


هەفتەن بانگەوازیی لە گەنجانی ڕۆژهەڵات دەکات بەشداری ڕیزەکانی گەریلا ببن – کوردی – RojNews.News\nهەفتەن بانگەوازیی لە گەنجانی ڕۆژهەڵات دەکات بەشداری ڕیزەکانی گەریلا ببن\n29/02/2020 - 2:54:13 pm\nپێنجشەممە, 31 ماي 2018 – 10:36 ڕۆژنیوز – محەمەد حەسەن\nمەزڵوم هەفتەن، ئەندامی دەستەی بەڕێوەبەریی کۆمەڵگای دیموکرات و ئازدای ڕۆژهەڵاتی کوردستان (کۆدار) لە لێدوانێکیدا بۆ ڕۆژنیوز باس لە گرنگیی بە چالاکییەکان بۆ خاوەندارییکردن لە عەبدوڵا ئۆجالان، ڕێبەری پارتی کرێکارانی کوردستان(پەکەکە) دەکات.\nمەزڵوم هەفتەن، ڕایگەیاند:”وەک چۆن گەلی کورد بە تایبەت گەلی ڕۆژهەڵاتی کوردستان لە ساڵی ۱۹۹۹ بۆ خاوەنداریی لە ڕێبەر ئاپۆ هاتنە سەر شەقامەکان، دتوانن جارێکی تر خاوەنداریی لە ڕێبەرەکەیان بکەن و دەست بە چالاکیی بکەن”.\nهەفتەن، ئاماژەی بۆ ئەوە کرد، کە “ئۆجالان بۆ گەلی کورد و گەلانی ئازادیخواز، بە فکر و فەلسەفەی خۆی ژیانێکی نوێ و کۆمەڵگایەکی نوێی بونیاد نا و ڕێبەرێکی ڕاستەقینە و مێژووییە، ئەو فکر و ئایدۆلۆژیایەی کاری بۆ دەکات، وایکرد، کە ژنان و گەنجان و پیر و منداڵ بەیەکەوە دەڵێن”بێ رێبەر ئاپۆ ژیان نابێ”.\nناوبراو، لە بەردەوامییدا وتی:”ڕێبەر ئاپۆ نوێنەری ڕاستەقینەی مۆدێرنیتەی دیموکراتیکە، لەسەر ئەو بنەمایە دوژمنانی ڕێبەر ئاپۆ و مۆدێرنیتەی سەرمایەداریی چ لە کوردستان و چ لە دەرەوەش هەموویان بونە یەک لە دژی ئەم سیستمە جوانە، بۆیە هەموو کەسێکی خاوەن فکری ئازاد دەبێت لەبەرامبەر بە سیاسەتەکانی کە لەسەر ڕێبەر ئاپۆ و گەلی کورد بەرێوەی دەبەن، هۆشیار بن”.\nئەو ئەندامەی دەستەی بەڕێوبەریی کۆدار، ڕایگەیاند:”یەکێک لەو بابەتانەی کە توانی پیلانگێریی ساڵی ۱۹۹۹ پوچەڵ بکاتەوە بەشداریی کوڕان و کچانی ڕۆژهەڵاتی کوردستان بوو، لە ڕۆژی ئەمڕۆشدا بەو ڕۆحیەتەوە بۆ پشتیوانیی لە ڕێبەر ئاپۆ بانگەوازیی لە گەنجانی ڕۆژهەڵاتی کوردستان دەکەم بەشداری ناو ڕیزەکانی گەریلا ببن”.\nمەزڵوم هەفتەن، هەروەها وتی:”وەک چۆن ساڵی ۱۹۹۹ گەنج و ژن و پیر لە چاڵدێران تا لوڕستان هاتنە سەر شەقام بۆ پشتیوانیی ڕێبەر ئاپۆ، ئەمڕۆ بە هەمان شێوە پشتیوانیی زیاتر پێویستە، دووژمنانی گەلی کورد ئەوەی لە ساڵی ۱۹۹۹ نەیناتوانی بە ئامانجی بگەینن ئەمڕۆ بە شێوازی جیا جیا و سیاسەتی گڵاوی خۆیان دەیانەوێت گەلی کورد ڕادەستی خۆیان بکەن”.\nئارێز عەبدوڵا: یەکێتی لە بەغدا باسی پۆستی نەکردووە


به‌كره‌جۆ.. له‌سه‌ر زیاده‌ڕۆیی 60 كه‌س ده‌درێنه دادگا PUKmedia یەکێتیی نیشتمانیی کوردستان\nبه‌كره‌جۆ.. له‌سه‌ر زیاده‌ڕۆیی 60 كه‌س ده‌درێنه دادگا\nکوردستان 01:46 PM - 2021-10-14\nبه‌ڕێوه‌به‌رایه‌تی ناحیه‌ی به‌كره‌جۆ ئامارو كاروچالاكیه‌كانی یه‌ك مانگی رابردووی راگه‌یاند له‌و ماوه‌یه‌ش چه‌ندین كه‌س دراونه‌ته دادگا و ده‌ستگیر كران و ھه‌روه‌ھا چه‌ندین خانوو كه زیاده‌رۆییان كردووه ڕوخێندراون، به‌رێوه‌به‌ری ناحییه‌كه‌ش ئاماژه بۆ ئه‌وه ده‌كات" به‌رده‌وام ده‌بن تاوه‌كو ھیچ زیاده‌رۆییه‌ك ئه‌نجام نه‌درێت".\nعوسمان شارباژێڕی به‌ڕێوه‌به‌ری ناحیه‌ی به‌كره‌جۆ له كۆنگره‌یه‌كی ڕۆژنامه‌وانیدا ڕایگه‌یاند" به‌ڕێوه‌به‌رایه‌تی ناحیه‌ی به‌كره‌جۆ یه‌كێكه له به‌ڕێوه‌به‌رایه‌تیه گه‌وره‌كان كه پێكدێت له ٥٢ كه‌رت و زیاتر له ٩٢ گوند، ئه‌و گوندانه‌ش نزیكن له شاره‌وه ئه‌وه‌ش وایكردووه چاوی زۆری له‌سه‌ر بێت بۆ دروستكردنی خانوو به‌شێوه‌ی زیاده‌ڕۆیی ، له‌ماوه‌ی ئه‌م مانگه‌شدا وه‌ك به‌ڕێوه‌به‌رایه‌تی ناحیه‌ی به‌كره‌جۆ له‌گه‌ڵ سه‌رجه‌م شاره‌وانییه‌كانی به‌كره‌جۆ و لیژنه‌كانی زیاده‌ڕۆیی و به‌ھاوكاری ھێزه ئه‌مینه‌كان و ئه‌و لیژنه‌یه‌كی كه بریكاری وه‌زیری ناوخۆ لیوا چه‌تۆ پێكیهێنا بۆ رێگری كردن له‌و زیاده‌ڕۆییانه‌ی كه له‌به‌شێك له گونده‌كان ئه‌نجامده‌دران ، له‌ماوه‌ی ئه‌م مانگه‌دا ٥ ھه‌یكه‌لی خانوو لابراون كه به زیاده‌ڕۆیی دروست كراون. ھه‌روه‌ھا ١٥ بناغه‌ی خانوو كه به نایاسایی دروست كراون و لابردنی ٢٨ سیاج كه ئه‌وانیش به نایاسایی دروست كراون و لابردنی ٢٥٠ ریكلامی نایاسایی و ھه‌روه‌ھا لابردنی ١٩ گه‌وڕی ئاژه‌ڵداری كه ئه‌وانیش به‌نایاسایی دروست كراوون و ٢٤ ده‌ستگیڕی نایاسایش لابراون ،١١ دوكانیش داخراون به‌ھۆی سه‌رپێچی كردنه‌وه ، ھه‌روه‌ھا ٢٥٠ كار راوه‌ستێنراون له‌كاتی سه‌رپێیدا ، پاشانیش ھه‌ر له‌ماوه‌ی ئه‌م مانگه‌دا بڕی ٩سه‌د ھه‌زار دینار غه‌رامه تۆمار كراوه ".\nوتیشی: ھه‌ر له‌ماوه‌ی ئه‌م مانگه‌دا شاره‌وانی تاسڵوجه ٨٦ كه‌سیان رووبه‌روی دادگا كردوه‌ته‌وه و ١٥ خانووه سیاجیان كه به‌نایاسایی دروست كراون روخاندووه ، ٢٠ كه‌پر و عه‌ره‌بانه‌یان لابردووه كه ئه‌وانیش شوێنی نایاسایی كاریان كردووه ، و له سنوری به‌رێوه‌به‌رایه‌تی شاره‌وانی راپه‌رینیش له‌ماوه‌ی ئه‌م مانگه‌دا ٢٣ كه‌س دراون به دادگا و ٨ كه‌سیش ده‌ستگیر كراون و ١٦ سیاج و باخیان لابردووه".\nبه‌رێوه‌به‌ری ناحیه‌ی به‌كره‌جۆ ئاماژه‌ی بۆ ئه‌وه‌شكرد" گونده‌كانی تووه‌سپی و عه‌زیز ئاوا چاوی زۆریان له‌سه‌ر و زۆرترین خانووی نایاسای تێدا دروست ده‌كرێت بۆیه به‌رده‌وام ھێزه ئه‌منیه‌كان و ئه‌و لیژنه ئه‌منییه‌ی كه دروست كراون به‌شه‌و به‌رۆژ چاودێری ئه‌و ناوچانه ده‌كه‌ن تاوه‌كو زیاده‌رۆی دروست نه‌بێت بۆیه له‌ماوه‌ی ئه‌م مانگه‌دا، زیاتر له ٤٠ خانوو روخێندراون و ٦٥ كه‌سیش دراون به دادگا و ھه‌روه‌ھا له‌لایه‌ن پۆلیسی دارستانیشه‌وه ٢٠ كه‌س دراون به‌دادگا".\nوێنه/ جه‌عفه‌ر جه‌لالی\n09:07 AM - 2021-10-22


یاریزانێك دوای گۆڵكردنی هه‌ڵه له تیپه‌كه‌ی خۆیان ده‌كوژرێت\n:: AM:11:44:14/10/2020 \nله یانه‌یه‌كی ئۆگه‌ندی، یاریزانێك به هه‌ڵه گۆڵ له تیپه‌كه‌ی خۆیان ده‌كات. دوای ته‌واوبوونی یارییه‌كه كه به‌هۆی گۆڵه‌كه‌وه ئه‌و تیپه دۆڕانیویه‌تی، به هه‌موو یاریزانه‌كانه‌وه له‌و یاریزانه‌كه‌یان داوه تا گیان له ده‌ست ده‌دات.\nپێگه‌ی "ئه‌لعه‌ره‌بیه" ئه‌مڕۆ چوارشه‌م 14ی تشرینی یه‌كه‌م بڵاوی كردووه‌ته‌وه، ئه‌و یاریزانه‌ی به هه‌ڵه گۆڵی له تیپه‌كه‌ی خۆی كردووه، ناوی چوچیڵ ئه‌واسییه و و ته‌مه‌نی 22 ساڵه و له یانه‌یه‌كی ئۆگه‌ندا یاری ده‌كات. رۆژنامه‌ی "مۆنیتۆر"ی ئۆگه‌ندی بڵاوی كردووه‌ته‌وه كه به‌هۆی ئه‌و گۆڵه هه‌ڵه‌یه‌وه، تیپه‌كه دۆڕاندوویه‌تی، له دوای یارییه‌كه، هاوڕێكانی ئه‌واسی به هه‌موویانه‌وه لێیان داوه تا گیانی له ده‌ست داوه.\nپێگه‌كه زیاتر روونی كردووه‌ته‌وه، تیپه‌كه‌ی ئه‌واسی له شاری "لامۆ"ی ئۆگه‌ندا یاریی له‌گه‌ڵ تیپێكی تردا كردووه، ویستوویه‌تی تۆپه‌كه كه بۆ گۆڵی خۆیان هاتووه و بیگه‌ڕێنێته‌وه، به هه‌ڵه له تۆپه‌كه‌ی داوه و راسته‌وخۆ بۆ گۆڵه‌كه‌ی خۆیان چووه و گۆڵی كردووه.\nپێگه‌كه ئه‌وه‌شی نووسیوه كه هاوڕێكانی له تیپه‌كه، چاوه‌ڕێیان كردووه تا یارییه‌كه ته‌واو ده‌بێ، كاتێك به‌هۆی ئه‌و گۆڵه هه‌ڵه‌یه‌وه تیپه‌كه‌ی ئه‌واسی دۆڕاندوویه‌تی، بۆیه به‌هه‌موویانه‌وه له ئه‌واسییان داوه، له‌به‌رئه‌وه‌ی برینه‌كانی زۆر بووه، گه‌یه‌نراوه‌ته نه‌خۆشخانه، به‌ڵام له ئه‌نجامدا گیانی له ده‌ست داوه.\nدواتریش پێگه‌كه ئاماژه‌ی داوه، له دوای لێدانه‌كه و كوشتنی ئه‌و یاریزانه، پۆلیسی ئۆگه‌ندا هه‌موو ئه‌وانه‌ی گرتووه كه ده‌ستیان له كوشتنی چوچیڵ ئه‌واسی هه‌بووه و لێكۆڵینه‌وه له رووداوه تائێسته به‌رده‌وامه.


كاردانه‌وه‌ی سه‌ردانه‌كه‌ی عادل عه‌بدولمه‌هدی بۆ هه‌رێمی كوردستان\nعادل عه‌بدولمه‌هدی پاڵپشتی كوردی ده‌وێت\nنەورەس عەبدوڵڵا January 11 2020 18:46\nسه‌ردانی شاندی به‌غدا به سه‌رۆكایه‌تی عادل عه‌بدولمه‌هدی، سه‌رۆك وه‌زیرانی كاربه‌ڕێكه‌ری عێراق بۆ هه‌رێمی كوردستان و كۆبوونه‌وه‌ی له‌گه‌ڵ سه‌رۆك بارزانی و به‌رپرسانی ئیداری و سیاسی هه‌رێمی كوردستان، كاردانه‌وه به‌دوای خۆیدا ده‌هێنێت.\nلایه‌نه سیاسییه‌كانی كوردستان له‌و باوه‌ڕه‌دان، ئامانجی سەردانەكەی عادل عەبدولمەھدی بۆ ھەولێر بۆ بەدەستھێنانی پشتگیری كوردە بۆ خۆی و عێراق، لە ئەگەری دووبارە خۆ كاندیدكردنەوەی بۆ پۆستی سەرۆكایه‌تی وەزیران.\nسەعد خالد، جێگری سكرتێری گشتیی حزبی زەحمەتكێشانی كوردستان له‌وباره‌یه‌وه ده‌ڵێت: "ئامانجی ھاتنی عادل عەبدولمەھدی بۆ ھەولێر بەدەستھێنانی پشتگیری كوردە بۆ ئەو و عێراق لە قۆناغی داھاتوودا".\nهاوكات ھەندرێن ئەحمەد، ئەندامی مەكتەبی سیاسی حزبی شیوعی جه‌خت ده‌كاته‌وه، "لە ماوەی ساڵێكی ده‌سه‌ڵاته‌كه‌یدا، عادل عەبدولمەھدی نەیتوانیوە سوود لە پشتیوانی كورد وەربگرێت، بۆیە ئێستا دەیەوێ دەرفەتەكە بقۆزێتەوە و بۆ ئەگەری دووبارە كاندیدكردنەوەی بۆ پۆستی سەرۆكایه‌تی وەزیران، سوود لە پەیوەندییەكانی له‌گه‌ڵ كورد وەربگرێت".\nلەناو كوتلە سیاسییەكانی عێراقدا باس و خواسی كاندیدكردنەوەی عادل عەبدولمەھدی لە ئارادایە، ئەمەش دوای ئه‌وه‌ی ھەموو ھەوڵەكان بۆ كاندیدكردنی كەسێكی دیكە بۆ ئه‌و پۆسته شكستیان ھێنا، بەڵام ئەوەی كاریگەری بەسەر بڕیارەكانی عێراقەوە ھەیە، ئێستا تەنیا لایەنە سیاسییەكان نین، بەڵكو مەیدانی تەحریریش ھەمان ڕۆڵیان ھەیە، كە ئەوان بەسەر دوو بەرەدا دابەش بوون، بەشێك عەبدولمەھدی بە بێ گوناھ و بەشێكیش بە ھۆكاری ئەم دۆخەی لە قەڵەم دەدەن.


فلاشباک..12.. ستیڤان شەمزینی – Dengekan\nbyStivan Shamzinani\tSeptember 11, 2021\tGeneral\nئەمڕۆ، بیرم پێ ناکرێتەوە، ئەڵێی مۆتەکە دەستی خستۆتە بینەقاقای هزرم. ژیان لەوە بێهودەتر بووە کە پێشتر پێشبینی بۆ ئەکرا. کوردستان ئاسۆی تاریک و لێڵە. مەبەستم لەوەیە وێنای جەلاد لە کۆمەڵگەکەمان لە دشداشەلەبەر و عەگالبەسەرەوە گۆڕاوە بۆ کەتافیلەبەر و ئەدیداس لە پێ. وا ئەزانم دوێنێ بوو کاتێ تفەنگچییەکانی بزووتنەوەی کوردایەتی لە راپەڕینی 1991دا، چی شۆفڵ و ئۆتۆمبیلەکانی دەوڵەت بوو، چی سیمی کارەبا بوو، چی عامودی سەرشەقامەکان بوو، گسکیان لێدا بۆ دیوی ئێران. خەڵکەکەش لەسەر کەلتوری فەرهود پەروەردە بووە، ئەوەشم بیرە چۆن کارگەری جگەرەیان تاڵانکرد! کەم کەسم بینی وەک باوکم، چوونکە تەنیا فەرماندەی پێشمەرگە بوو، دژی فەرهود راوەستا، بەڵام نەیتوانی پێش بە فەرهودچییەکان بگرێ لە کاتی تاڵانکردنی کارگەی جگەرەی سلێمانی. تەنانەت بە چاوی خۆم فرمێسکی باوکمم بینی کاتێ بەرمیلە هێلمی کارگەکەیان ئەڕشت بۆ بەرمیلە بەتاڵەکەی، لە کاتێکدا نرخی یەک بەرمیلی بۆش شەش دینار بوو، بەڵام ئەو هێلمەی گەمژەکان ئەیانڕشت بایی هەزاران دینار بوو!!!.\nزاکیرەم ئەو دیمەنەی بۆ ئەبەد بیر ناچێتەوە. چۆن کوڕی سەرۆک عەشیرەتێک ویستی شۆڤڵێکی شارەوانی سلێمانی ئاودیوی ئێران بکا، باوکم بەخۆی و پێشمەرگەکانییەوە لە نزیک دوکان شۆڤڵەکەی لە دەست چەتەکان رزگار کرد، دوایی هێنایانە ئۆردوگای پیرەمەگرون، لەوێ چەتەکان ویستیان سوڵح لەگەڵ باوکم بکەن، بەرانبەر بە 40 هەزار دینار، بەڵام باوکم زۆر لە پارە بەرزتر و ویژدان پاکتر بوو، داواکەیانی رەتکردەوە و شۆڤڵەکەی تەسلیمی کاک “نەورۆز”ی سەرۆکی شارەوانی سلێمانی کردەوە. لەو ماوەیەی شۆڤڵەکە لە بارەگای باوکم ئەپارێزرا، تایەیەکی تەقیبوو، کاک “شێخ سەلام”ی پێدارە لەسەر گیرفانی خۆی تایەیەکی بۆ کڕیبووە. ئەم ئەو زەمانە بوو ئەندازیار “حەمەسەعید” لەلایەن چەتەکانەوە شەهید کرا، کە هەوڵی دابوو، پێشگیریی لە دزینی کەلوپەلی دەوڵەت بکا.\nوەنەبێ ئەمە تەنیا فەرهەنگی چەکدارەکانی بەرەی کوردستانی بووبێ، بەڵکو فەرهەنگی کۆمەڵایەتی خەڵکیشە، جارێکی تر باوکم و تیمەکەی، ئامێری نەشتەرگەریی نەخۆشخانەی فریاکەوتنی سلێمانیان لە ماڵێکدا دەست بەسەرا گرت، پاش ئەوەی رادەستی لیژنەی تەنسیقی بەرەی کوردستانیان کرد، کە بارەگاکەی لە بینای “نادی المهندسین” بوو، بەرپرسە باڵاکانی بەرە، بەدەستی خۆیان ئاودیوی ئێرانیان کرد. ئیتر چۆن و بە چی دڵخۆش بین تا بڵێین ئاسۆمان روونە؟. هەر ئەڵێن تۆ رەشبینی، ئاخر چۆن رەشبین نابم؟ کە ئەم ترادیسیۆنە ترسناکە بیرکردنەوەی خەڵک و حزبەکان بێ؟. چۆن رەشبین نابم حزبەکانی کوردایەتی پلاتفۆرمی سیاسییان شڕەخۆریی و برسیکردنی ئەو مێگەلە بێ هۆشکراوە بێ؟. چۆن رەشبین نابینم کاتێک دیمەنەکەمان بینی هەولێر چۆن کرایە گرۆزنی؟ لە رانیە دوو ساڵ بەر لە ئێستا سەرایڤۆیەکی تر دووبارە بووە؟.\nئێستا شیعرێک مێشکی وەک کرم خواردووم، کە ناوێرم بڵاوی بکەمەوە:\nکاتێ مناڵێکی برسی ئەگری بۆ لەتێ نان\nنە دیکتاتۆرەکان گوێیان لێیە نە ئاسمان\nئەوانەی ئەیانووت کوردستان یان نەمان\nوەک جەردە هەموو وڵاتیان خستە گیرفان\nتێبینی: ئەم بەشە لە لاپەڕە 42-45 کتێبی “فلاشباک”چاپ و بڵاوکراوەتەوە. کتێبەکەش لە سەرەتای ساڵی 2017 چاپ بووە\nPrevious هه‌ڵبژاده‌یه‌ك له شیعری ئه‌فغانی نوێوه.. و: نه‌ژاد عزیز سورمێ\nNext هەڵبژاردن.. کامل ئەحمەد


بەهەشت | ئایا چۆن بزانین ئەم فەرموودانە كە بە ئێمە گەشتوون صەحیحن، لە كاتێكدا كە دوو سەد ساڵ پاش وەفاتی پێغەمبەرى خوا صلى الله عليه وسلم نوسراونەتەوە ؟\nمیوانی سەرهێڵ: ١٤\nمیوانی ئەمڕۆ: ٥٨٧٨\nمیوانی هەفتە: ٥٨٧٨\nكۆی گشتی سەردان لە بەرواری ٢٠١٠/١٥/٥: ١٥٣٩٩٠١٢\nئایا چۆن بزانین ئەم فەرموودانە كە بە ئێمە گەشتوون صەحیحن، لە كاتێكدا كە دوو سەد ساڵ پاش وەفاتی پێغەمبەرى خوا صلى الله عليه وسلم نوسراونەتەوە ؟\nنووسەر: م. سۆران ڕەفیق\nبەرواری بڵاوکردنەوە: ٢٠١٦/١٢/٠٩\nئەم پرسیارانە لە بنچینەدا دروستكراوی دەستی دوژمنانی ئیسلام وسوننەتن لە وانەش ڕۆژهەلاَتناسەكان و ئەوانەش كە لە ژێر پۆشاكی ئیسلامدا خۆیان حەشارداوەو هەمیشە لە بۆسەدان بۆ ئەوەى موسوڵمانان لە گوماندابن بەرامبەر بە دینەكەى خۆیان، بەلاَم لە ڕاستییدا پێویستە موسوڵمان بێ هیچ دوودڵییەك ئەو فەرموودانە وەربگرێت كە لە لایەن زانایانەوە بە صحیح دانراون و بێگومان بێت لەوەى كە صەحیحن چونكە ئەوەى كەمترین زانیاری دەربارەى ئەو وردەكاریانە هەبێت كە بۆ تەتەڵە كردن و جیاكردنەوەى فەرموودەى پەسەند(مقبول) لە ناپەسەند(مردود) ئەنجام دەدرێن و ئەو مەرج وڕێساو یاسا توندانە بناسێت كە زانایانى فەرموودە بۆ وەرگرتن و پەسەندكردنی فەرموودە داییانناوە (كە لە كتێبەكانی زانستەكانی فەرموودەدا (علوم الحدیث) تۆماركراون) ئەوا بە هیچ شێوەیەك گومانی لا دروست نابێت و دەبێت ئەوەش بزانین كە نووسینی فەرموودە بەیەكجار ئەنجام نەدراوە تا بڵێن (200 ساڵ) دوای وەفاتی پێغەمبەر صلى الله عليه وسلم بووە بەڵكو بە چەند قۆناغێكدا تێپەڕیوەو قسەى زۆر هەڵدەگرێت بەلاَم لێرەدا هەوڵدەدەین بە كورتی شتێك دەربارەی ئەو قۆناغانە بخەینە ڕوو:\nوەك ئاشكرایە پێغەمبەری خوا صلى الله عليه وسلم لەسەرەتاوە ڕێگریی كردووە لە نووسینی فەرموودە، ئەویش لەبەر چەند هۆكارێك كە زانایان دیارترینیان بۆ ئەوە دەگەڕێننەوە كە ڕێگە بگرێت لە تێكەڵبوونی فەرموودە بە قورئان، وەك لە فەرموودەكەى ئەبووسەعیدى خودری رضي الله عنه دا هاتووە كەپێغەمبەری خوا صلى الله عليه وسلم فەرموویەتی: ((لا تكتبوا عني، ومن كتب عني غیر القران فلیمحه... الحدیث)).\nبەلاَم ئەمە ئەوە ناگەیەنێت كە فەرموودە بە هیچ شێوەیەك نەنووسراوەتەوە بەڵكو هەرلەسەردەمی خۆیدا صلى الله عليه وسلم نووسین دەستی پێكردووە، ئەوەش لەو فەرموودانەوە دەردەكەوێت كە بەڵگەن لەسەر دروستیی نووسینی فەرمایشتەكانی پێغەمبەر صلى الله عليه وسلم و هەندێكیشیان فەرمانی ڕاستەوخۆیان تێدایە بە نووسین وەك فەرموودەكەى (عەبدولاَی كوڕی عەمری كوڕی عاص رضي الله عنه) كە تێیدا هاتووە پێغەمبەری خوا صلى الله عليه وسلم پێی فەرمووە ((بنووسە ! سوێند بەخوا ئەوەى حەق نەبێت لە دەمم نایەتە دەرەوە)) (سنن ڕبی داود / 3648).\nهەروەها پێغەمبەری خوا صلى الله عليه وسلم فەرمانی كردووە كە ئەو وتارەی لە ڕزگاركردنی مەككەدا داویەتی بۆ هاوەڵێك بەناوى (ئەبو شاه) بنووسنەوە وەك لە بوخاری وموسلم دا هاتووە كە فەرموویەتی: ((اكتبوا لأبي شاه)).\nهەروەها جابری كوڕی عەبدولاَو ئەنەسی كوڕی مالیك وسەمورەى كوڕی جوندوب و عەبدولاَی كوڕی ئەبی ئەوفا وئەبوموسای ئەشعەری و هاوەڵی دیكەش ڕەزای خوایان لێبێت فەرموودەیان نووسیوەتەوە. ئەمە لە كاتێكدا كە نووسین لای عەرەب لەو كاتەدا تا ڕادەیەك شتێكی نوێ بووە.\nوە عەرەب پێش ئیسلام زۆر گرنگییان داوە بە گێڕانەوە (الروایة) و بۆ پاراستنی شیعرو وتارو ڕەچەڵەك وباس وخواسەكانی خۆیان پشتیان پێ بەستووە چونكە خاوەن بەهرەى لەبەركردن وبیرتیژییەكی زۆر بوون، ئەمەش وای لێكردبوون پشت بە نووسین نەبەستن و تا ئیستاش زۆر لەو شیعرو بەرهەمانەى كە هی سەردەمی نەفامیین (پێش ئیسلام) و ئیستا لە دوو توێی كتێبدان سەرەتا بە شێوەى دەماودەم گێڕاویانەتەوە(كەسیش گلەیی و گومانی لەوەنییە).\nبەلاَم دەبێت ئەوەمان لەبیر نەچێت كەئەم نووسینانە هەوڵی تاكەكەسی و كاری سەرەتایین بەبەبەراورد بە قۆناغەكانی دواترو دەكرێت ئەم نووسینانەی لەم قۆناغانەدا نووسراون بكرێنە دوو بەشەوە كە بەشی یەكەمیان ئەوانەن كە هێشتا پێغەمبەری خوا صلى الله عليه وسلم لەژیاندا بووە و ئەمانەش هەندێك لەو نموونانەن:\n1 ـ نووسراوی (صحیفة) هاوەڵی بەڕێز عەبدولاَی كوڕی عەمری كوڕی عاص رضي الله عنه ئەم هاوەڵە نوسراوێكی هەبووە كە (ابن الاثير) لە (أسد الغابة: 3 /233) ـدا دەڵێت: (1000) هەزار فەرموودەى تیدا نوسراوە.\n2 ـ جابری كوڕی عەبدولاَی ئەنصاریی رضي الله عنه نووسراوێكی هەبووە بە (صحیفة) ی جابر بەناوبانگ بووەو كۆمەڵێك لێیان گێڕاوەتەوە و جگەلەوەش كتێبۆڵكەیەكی هەبووە باسی (شێوەى حەج كردنی) پێغەمبەری خوای صلى الله عليه وسلم تیابووە.\n3 ـ ئەونووسراوانەى كە بەفەرمانی پێغەمبەری خوا صلى الله عليه وسلم خۆی نووسراوە نموونەى كیتابی (الصدقات) كە پێش وەفاتی صلى الله عليه وسلم نووسیبووی كە بە درێژیی باسی بڕی زەكاتی واجب و شێوازی وەرگرتنی لە خاوەنەكانیانی تێدایە و دواتر بۆ ئەبوبەكری صدیق رضي الله عنه مایەوەو ئەویش چەند دانەیەكی لەبەر گرتەوە و دەیدا بەو كەسانەى كە دەیناردن بۆ وەرگرتنی زەكات نوسخەیەكی لای ئەنەسی كوڕی مالك رضي الله عنه بووە.\n4 ـ كیتابی عەمری كوڕی حەزم كە پێغەمبەری خوا صلى الله عليه وسلم بۆی نووسیبو كاتێ ناردی بۆ یەمەن ساڵی (10ی ك) و زۆرینەى بابەتە ئابوورییەكان وبابەتەكانی پەیوەست بە تاوانی بەدوورو درێژیی تێدا باسكرابوو وە بە نوسراوی (صحیفة) عەمری كوڕی حەزم رضي الله عنه بەناوبانگ بوو.\n5 ـ نوسراوی (صحیفة) عەلی كوڕی ئەبو تالیب رضي الله عنه كە بەهەمان شێوە ئەو بابەتانەى كە پەیوەستن بە خوێن و زەكات و تاوانەكانی تێدایە.\n6 ـ ئەونامەو نوسراوانەى كە بۆ شوێنەكان دەیناردن وئەو پەیماننامانەى كە دەینووسین وەك پەیماننامەى (مەدینە) كە لەگەڵ جوولەكەدا بوو، وە پەیماننامەى (حودەیبیە) كە لەگەڵ هاوەڵدانەران (مشرك) ی مەككەدا مۆركرابوو كە زۆربەى بابەتە پەیوەندیدارەكان بە سیاسەتی ناوخۆو دەرەوەى تێدا تۆماركرابوون.\nبەشی دووەمیش ئەو نووسراوانەن كە دوای وەفاتی پێغەمبەر صلى الله عليه وسلم نووسراونەتەوە لە لایەن شوێنكەوتووانەوە (تابعین) و ڕاستەوخۆ یان ناڕاستەخۆ لە هاوەلاَنیان وەرگرتووە و (محمد مصطفى الاعضمی) لە كتێبی (دراسات فی الحدیث النبوی وتاریخ تدوینه) كۆمەڵێك لەو نووسراوانەى باسكردووە كە ئەمە چەند نموونەیەكن لەو نووسراوانە:\n1 ـ صەحیفەى سەعیدی كوڕی جوبێر (قوتابی ئیبن وعەبباس بووە).\n2 ـ صەحیفەى موجاهیدی كوڕی جەبری مەككی (قوتابی ئیبن وعەبباس بووە).\n3 ـ صەحیفەى ئەبو زوبێرموحوممەدى كوڕی موسلمی مەككی (قوتابی جابری كوڕی عەبدولاَبووە).\n4 ـ صەحیفەى ئەیوبی كوڕی ئەبی تەمیمەى سیختیانی.\n5 ـ صەحیفەى هیشامی كوڕی عوروە،و چەندانی تر كە بوون بە بناغەیەك بۆ نووسین لە قۆناغەكانی دواتر.\nبەم شێوەیەش دەردەكەوێت كە ئەوەى ئوممەت پێویستی پێی بووە وەكو دەقێكی نووسراو لەبەردەستیدا بێت و ڕاستەوخۆ پەیوەندی بە كاروباری مووسوڵمانان و مافی تاكەكانەوە هەبووبێت وبەشێكی زۆر لەكۆی سوننەت پێكدێنێت هەمووی پێش وەفاتی پێغەمبەرصلى الله عليه وسلم نوسراوەتەوە و ئێستاش لە كتێبەكانی فەرموودەدا هەن وبەشێكی تر لەو فەرموودانە لە سنگی هاوەلاَندا پارێزرابوون و بەهۆی بلاَوبوونەوەیان بەشوێنە جیاجیاكانی ولاَتدا كەسانێكی تر لێیان وەرگرتوون (كەبە سەنەدى صەحیح و بەهۆی ئەو ڕێساو یاسایانەى دانراون گواستراونەتەوە بۆ نووسراوەكانی دواتر) و عیبادەتە كردارییەكانیش نموونەى نوێژو ڕۆژوو حەج و قوربانی كردن، ئەگەر نەشنووسرابێتنەوە، ئەوا هاوەلاَنی بەڕێز بەدرێژایی ئەو ماوەیەی كە لەخزمەتیدابوون هەموو ئەو پەرستشانەیان ڕاستەوخۆ لێوەرگرتوەو وەچە لەدوای وەچە گواستویانەتەوە،\n[ قۆناغی دووەم:]\nئەم قۆناغە لەقۆناغی یەكەم بەچەند نیشانەیەك جیادەكرێتەوە كە دیارترینیان ئەوەیە كە جێنشینی بەڕێز عومەری كوڕی عەبدولعەزیز بەڕەحمەت بێت بەشێوەیەكی فەرمی (رسمی) داوایكردووە كە سوننەت بنووسرێتەوە ئەویش ئەو كاتە بوو كە لە ساڵی (99 ك) بووبەجێنشین و تەماشای ئەو بارودۆخەى كردكە ئەو سەردەمە ئوومەتی ئیسلامی پێدا تێپەڕ دەبوو وای بە پێویست زانی كە سوونەت كۆبكاتەوە و بەتایبەتیش ئەو مەترسییانەى پێشتر هەبوون ئەوكات نەمابوون، ئەوەبوو نووسراوی كرد بۆ فەرماندارو كاربەڕێكەرەكانی بۆجێ بەجێكردنی ئەو كارە، ولەوانەش ئەبوبەكری كوڕی حەزم كە فەرمانبەرو قازیی سەر مەدینە بوو داوای لێكردبۆ ئەو كارەو فەرمووی: ((انظر ما كان من حدیث رسول الله - صلى الله علیه وسلم - فاكتبه، فإنی خفت دروس العلم وذهاب العلماء))، واتە: تەماشاكە هەرچی فەرمووودەى پێغەمبەری خوا صلى الله عليه وسلم هەیە بینووسەوە، بەڕاستی من لەنەمانی زانست و لەناوچوونی زانایان دەترسم.\nوە هەروەها داوای كرد كە ئەو فەرموودانەی لای عەمرەى كچی عەبدولڕەحمانی ئەنێاری وقاسمی كوڕی موحەممەدی كوڕی ئەبوبەكرن بیاننووسێتەوە، وهەروەها نوسراوی بۆ زانایان وپێشەوایانیش كردو بۆی نووسیبوون: (انظروا إلى حدیث رسول الله - صلى الله علیه وسلم – فاجمعوه)، واتە: تەماشاكەن هەرچى فەرموودەى پێغەمبەری خوا صلى الله عليه وسلم هەیە، كۆیبكەنەوە.\nو لەوانەش كە نووسراوى بۆ كرد موحەممەدى كوڕی موسلیمی كوڕی شیهابی زوهرییە (124 ك مردووە) كە زانای بەناوبانگی ئەو سەردەمەی حیجاز بووە و ئەویش وەلاَمى دایەوە و وەك لە (جامع بین العلم وفضله) هاتووە كە ئیبن وشیهابی زوهریی فەرموویەتی (عومەری كوڕی عەبدولعەزیز فەرمانی پێكردین كە سوننەت كۆبكەینەوە وئێمەش نووسیمانەوە و دەفتەر دەفتەر ناردمان بۆ ئەو شوێنانەى دەسەلاَتی بەسەردا هەبوو) بەم شێوەیە نووسین بەشێوەى رەسمیی دەستی پێكردو ئەم كارەى زوهری بەڕەحمەت بێت بووبە بەردی بناغە و سەرەتایەكی باش بۆ قۆناغەكانی داهاتوو، ئەوەى شایەنی باسە ئەم دووقۆناغە بەپێی ساڵ هەردووكیان لە سەدەى یەكەمی كۆچییدا بوون بەو پێیەى كە عومەری كوڕی عەبدولعەزیزلە ساڵی (99ك بۆ 101ك) جێنشین بووەو لەساڵی (101ك) وەفاتی كردووە، لەم قۆناغەدا نووسینەكان بریتیی بوون تەنها لەكۆكردنەوەی فەرموودە بەبێ ئەوەى بەپێی ناونیشانی زانستیی جیابكرێنەوە.\nلەسەدەى دووەمی كۆچییەوە دەست پێ دەكات بەنووسینی ئەو كەسانەى كە هاوسەردەمی زوهریی بوون یان قوتابیی ئەو بوون وئەم قۆناغەش بە قۆناغی پۆلێن كردن (تێنیف) وڕێكخستن بە پێی بابەت (ترتیب على الأبواب) دادەنرێت ولەم سەردەمەدا كۆمەڵێك كتێبی دانراوى ڕێكخراو لەسەر بابەت هاتنە كایەوە كە ئاشكراترینیان:\n1 ـ جامع ابن جریج (80 بۆ 150ك) لە مەككە كە لە گەورە هاوەلاَنی زوهری بووە كە لە چلەكانی تەمەنیدا نووسیویەتەوە كە دەكاتە نزیكەی (110 بۆ120ك).\n2 ـ جامع معمر بن ڕاشدی یەمەنی (95 بۆ 152ك) لە گەورە هاوەلاَنی زوهرییە و ئەو بەشەى كتێبەكەى كە پێمان گەیشتووە نزیكەى (1613) فەرموودەوئەسەری تێدایە كە لە پێغەمبەر صلى الله عليه وسلم وهاوەلاَن وشوێنكەوتووانەوە هاتوون.\n3 ـ جامع سوفیان الثوری (97 بۆ 161ك) لە گەورە زانایانی فەرموودە و سوننەت لە عیراق كە (30000) سی هەزارفەرموودەو ئەسەری لەبەربووە و هەمیشە لە كتێب نەبووایە فەرموودەى نەدەگێڕایەوە.\n4 ـ موگڕ مالك (93 بۆ 179ك) كە نزیكەى ساڵی (140ك) هاتووەتە بەرهەم نزیكەى (1000) هەزار فەرموودە و (2000) دووهەزار ئەسەری تێدایە.\n5 ـ سنن ابن ڕبی عروبە.\n6 ـ مصنف حماد بن أبی سلمە.\n7 ـ جامع سفیان بن عیینە.\n8 ـ كتب حماد بن سلمە.\nئەمانەو زۆرێك لە دانراوی تر (مصنف) لەم سەردەمەدا نووسرابوون كە هەموویان لە پێش (150ك) نووسرابوونەوە.\nئەم قۆناغە لە ساڵی (150ك) بەدواوە دەست پێدەكات و دەكرێت بە قۆناغی فراوانكاریی (مەوسوعاتی) فەرموودەی بزانین بەوەى لەم سەردەمەدا نووسینی فەرموودە بەرفراوانییەكی بە خۆیەوە بینی كە پێشتر نەبوو، لێرەدا زانایانی ئەم سەردەمە كتێب ونووسراوەكانی پێش خۆیان (كە لە شێخەكانی خۆیانەوە وەرگرتبوو) كۆكردەوەو دووبارە لەسەر ناونیشانی زانستیی فیقهی لە كتێبەكانی خۆیاندا دایانڕشتنەوە و نموونەى ئەم كتێبە مەوسوعییانە:\n1 ـ موصەنەفی (عەبدولڕەزاقی صەنعانی) یە كە لەدەوروبەری ساڵی (160ك) دەری كردووە و هاتووە ئەو كتێبانەى كە لە شێخەكانی (مامۆستاكانی) خۆیەوە وەری گرتوون وبەسەریانداخوێندوونیەوە نموونەى (مەعمەر بن راشد و مالك بن انس وسوفیان وابن جریج و هی تر) هەمووى كۆكردۆتەوە و دووبارە دایڕشتۆتەوە بەوەى بۆ هەر ناونیشانێكی فیقهی ئەوەى پەیوەندیداربێت لەو كتێبانەى پێش خۆی لە ژێر ئەو ناونیشانەدا دایناوە و كتێبەكەى (40000) چل هەزار گێڕانەوەى لە خۆ گرتووە كە پێكهاتوون لە فەرموودەى پێغەمبەری خوا صلى الله عليه وسلم و ئەسەر لە هاوەلاَنەوە و فەتواو قسەى شوێنكەوتووان.\n2 ـ كتێبی (الأم) ـی ئیمامی شافعی كە كتیبێكی زۆر گەورەیەو ئەم ئیمامە بەڕێزەش كتێبەكانی پێشەواو مامۆستاكانی پێش خۆی وەك (مالك بن ئەنەس وئیبن وعویەینە وئیبن وجورەیج و جگە لەوانیشی) لە كتێبەكەیدا جێكردۆتەوە وبەوەش (3000) سێ هەزار فەرموودەو هەزاران ئەسەری لە هاوەلاَن وشوێنكەوتووانەوە لە خۆگرتووە.\n3 ـ موصەنەفی (ئیبن وئەبی شەیبە) كە قوتابی عەبدولڕەزاقەو كتێبەكەى نزیكەى (40000) چل هەزار گێڕانەوە لەخۆدەگرێت.\nدوای ئەم نووسراوانە جۆرێكی دیكە لە خزمەتكردنی سوونەت هاتەكایەوە هەر لەم سەردەمەدا ئەویش خۆی لەوەدا بینییەوە كە فەرموودەى پێغەمبەری خوا صلى الله عليه وسلم بەتەنها لەو نووسراوانە دەربهێنرێت ولە فەرموودەكانیشدا تەنها (مسند المتصل) واتە ئەوفەرموودەیەی بە زنجیرەیەكی گرێدراوى نەپچڕاو لەو كەسانەى كە فەرموودەكەیان گێڕاوەتەوە گەیشتووە و ئەم جۆرە پێی دەڵێن (المسند) نموونەى ئەمانەش (موسنەدى تەیالیسی و حومەیدی و ئیسحاقى كوڕی ڕاهەوەیهی و ئەحمەدی كوڕی حەنبەل)كە موسنەدی ئەحمەدی كوڕی حەنبەل نزیكەی (30000) سی هەزار فەرموودەى تیایە بە دووبارەبووەوە و لە ساڵی (200ك) دەریكردووە وئەم نوسینانەی لەم سەردەمەداهەبوون صەحیح وجگە لە صەحیحیشیان لەخۆگرتبووكە بۆ هەمووكەسێك نەدەكرا لەیەكیان جیابكاتەوە.\nلە ساڵی (200ك) بەدواوە دەست پێدەكات وپرشنگدارترینی قۆناغەكانە و لەم سەردەمەدا كۆمەڵێك زانا دەركەوتن كە بە هۆی دانانی كۆمەڵێك مەرج و ڕێسا ویاساوە دەستیانكرد بە تەتەڵەكردنی ئەو فەرموودانەى كە لە سەرچاوەكانی پێش ئەواندا هەبوون و لەوانە:\n1 ـ ئیمامی موحەممەدی كوڕی ئیسماعیلی بوخاریی كە كتیبەكەی خۆی ناونا (الجامع المسند الصحیح المختصر) واتە كورتەى كۆكەرەوەى ناونیشانە فیقهییەكان بەو فەرموودە صەحیحانەى كە بە زنجیرەیەكی گریدراو (كەلە سەرچاوە موسنەدەكانی پێشتردا هەن) دەگەنەوە پێغەمبەری خوا صلى الله عليه وسلم و (بەصەحیحی بوخاری بەناوبانگە)، ئەم ئیمامە بەڕێزە لەو كەسانەى فەرموودەیان گێڕاوەتەوە بەرزترین ئاستیانی وەرگرتووە بۆ بنچینەى كیتابەكەى و شازدەساڵی پێچووە تا كیتابەكەى داناوە.\n2 ـ ئیمامی موسلیم بن حجاج كە قوتابی و هاوسەردەمی ئیمامی بوخارییەو كتێبەكەى ناوناوە (صحیح مسلم) و ئەمیش بەهەمان شێوەى بوخاری فەرموودەی صەحیحی لە كتێبەكەیدا كۆكردۆتەوە و ئوممەتى ئیسلامی كۆدەنگن لەسەر وەرگرتن وپەسەند كردنی فەرموودەكانی ئەم دووكتێبە و بە صەحیحترین كتێب دادەنرێن لە دوای قورئان و لەگەڵ ئەوەشدا ئەم دووكتێبە هەموو فەرموودە صەحیحەكانیان لە خۆنەگرتووە بەڵكو فەرموودەى صەحیحی زۆری تر هەن كە هەر لای ئەمانیش صەحیحن بەلاَم نەیانخستۆتە دووتوێی كتێبەكانیانەوە لە بەر درێژنەكردنەوە.\n3 ـ جگە لەو دوو ئیمامە ئیمامی ئەبوداوود و ئیبن وماجەو تورموزی ونەسائی و دارمیی ودەیان ئیمامی تر لەم سەردەمەدا دەركەوتن و هەندێكیان مەرجی صحەتیان داناوە و هەندێكی تریان وەك خاوەنی سونەنەكان هەرچەندە صەحیح زۆرترە لە كتێبەكانیاندا بەلاَم جگە لە صەحیحیشیان تێدایە، ئەوانەش دواتر زانایانی ئەو بوارە تەتەڵەیان كردوون وصەحیح ونا صەحیحیان لێك جیاكردۆتەوە.\nبەم شێوەیەش دەردەكەوێت كە نووسینەوەى سوننەت بەچەندقۆناغ و دۆخێكی یەك لەدوای یەكدا تێپەڕیوە و سەرەتای نووسینەوەش هەر لەسەردەمی پێغەمبەری خواوە صلى الله عليه وسلم دەستی پێكردووە و پێویستە ئەوەش بزانین كە ئەو گومانانەی كە دروست دەكرێن جگە لەسەرابێك هیچی ترنین.\nکاتی دروستبوونی ئەم لاپەڕەیە: ٠.٠٢١١ چرکە


خۆپیشاندانەكان لە ئێران فراوان دەبن - تۆڕی میدیایی خەڵک\nئەمڕۆ شەممە خۆپیشاندان لە ئێران زیاتر بووە و شار و ناوچەی دیكەشی گرتووەتەوە.\nبەپێی هەواڵی میدیاكان بەهۆی بەرزبوونەوەی نرخی شتومەك و خۆراك لە بازاڕەكانی ئێران چەند رۆژێكە خۆپیشاندان لەبەشێكی شار و شارۆچكەكان دەستیپێكردووە.\nبەپێی زانیارییەكان كەسێك لە پێكدادانی نێوان خۆپیشاندەران و هێزەكانی پۆلیسدا كوژراوە و زیانی زۆریش بە دامەزراوە گشتیی و حكومییەكان گەیشتووە.\nبەپێی سەرچاوەكان ئەمڕۆ لە تارانی پایتەختی ئێران رێوشوێنی ئەمنی زۆر گیراوەتەبەر و هێزە ئاسایشییەكان بە چڕی بڵاوەیانپێكراوە.\nهەفتەی رابردوو ئیبراهیم رەئیسی سەرۆكی ئێران زنجیرەیەك رێوشوێنی راگەیاند بۆ بەرەنگاربوونەوەی ئاستەنگە ئابوورییەكان كە وڵاتی پێوە دەناڵێنێت، بەهۆیەوە پشتیوانی حكومی بۆ خۆراك كەمبووەوە و بووە هۆی بەرزبوونەوەی نرخی خۆراك بە نمونەی گۆشت و هێلكە.\nئاژانسی ئیلنا بڵاویكردەوە كەسێك لە شارۆچكەی دزفول لە سنووری پارێزگەی خوزستان كوژراوە.


یاری و زمان لای منداڵ - Feropedia\nماڵەوە /بابەتە بەربڵاوەكانى فێركردن/فێركردن لەسەر بنەماى گەمەكردن/یاری و زمان لای منداڵ\nیاری و زمان لای منداڵ\nFeropedia فێركردن لەسەر بنەماى گەمەكردن, فێركردنى منداڵان, ميتۆدەكانى فێركردنى زمان\nیاریکردن(چالاکی) پرۆسەیەکی دانەبراوە لەژیانی منداڵ، ئامرازی گەورە و کاریگەرە لە بوارەکانی گەشەی (کۆمەڵایەتی، هەڵچوونی، ژیری و جەستەیی) دەرککردنی زیاتر بەجیهان و دەورووبەر. ڕێگەیەکی کاریگەرە بۆ بەتاڵکردنەوەی هەموو ئەو هیلاکییە دەروونی و هەڵچوونیانەی منداڵ کە ڕۆژانە ڕوبەڕووی دەبێتەوە.\nشەش ساڵی یەکەمی تەمەن لەگەڵ گەشەکردنی توانای قسەکردن، زۆر جار منداڵان هەرکەس بۆ خۆی بەدەم چالاکی و یارییکردنەوە قسە دەکات، قسەکردنێک لە دیالۆگ ناچێت لەبەر ئەوە تەواوی بنەماکانی گفتوگۆ کردنی تێدا نیە، بەڵکو بە شێوەیەک هەرکەس بە ڕواڵەت بۆ خۆی و لەگەڵ خۆی قسە دەکات، و بێ ئەوەی هیچ پەیوەندیەکی زمانی لەگەڵ کەسێکی دیکەدا هەبێت کە بەیەکەوە گوزارشت لە باسێک یان بابەتێکی دیاری کراو بکەن، ئەم کۆنسێپتە لە دەرونناسیدا پێی دەگوترێ مۆنۆلۆگ( monologue) کە پێچەوانەیە لەگەڵ دیالۆگدا.\nبەو هۆیە ئەوەی لێرەدا هەڵوەستەی لەسەر دەکەین بەتەنیا خودی یاریی نیە، وەک پرۆسەیەکی میکانیکی ڕووت، بێ بەکارهێنانی هیچ ئامرازێکی زمانیی<<وشە و دەربڕین>>. بەڵکو لە ڕاستیدا ئەو قسەو ورتە ورتەی زمانە لای منداڵ کە ئاوێزانی یاریی و چالاکی دەبێت وشە و دەربڕینێکن کە وا هەست دەکرێ لەگەڵ خۆیدا دەدوێت. ئەم دۆخە کاتێک لای منداڵ سەرهەڵدەدات کە ڕوبەڕووی دوو جۆر لە گرفت دەبێتەوە کە هەندێکیان(مەعریفین و پەیوەستن بە کەم وکوڕی لە کەرەستە و یاریکردن، و هەندێکیشیان پەیوەستن بەو فشارە کۆمەڵایەتیانەی لەسەر منداڵ هەندێ جار دروست دەکرێت. ئەو بۆڵە بۆڵ و دەنگەدەنگە کۆمەڵە وتەیەکن دەرهاویشتەی ئەو گوشارەن کە منداڵ ڕێگەی پێنادرێ بیربکاتەوە لە کاردانەوەدا هەوڵدەدات بەدەنگەوە بیربکاتەوە. یان هۆکاری ئەو بەربەستانەیە کە لەڕووی تێگەیشتن و فێربوونەوە پەیوەست بە یاریکە لای منداڵ دێنە ئاراوە. لەم بارودۆخەدا ئەم ورتە ورتە وەک بەشێک لە زمان گەشە دەکات دەبێتە کەرەستەیەکی بەهێز لای منداڵ هەوڵی دۆزینەوە و داهێنانی مەعریفی دەدات.\nئەم وتانەی منداڵ سەنگ و بەهایەکی گرنگیان هەیە لە بواری دەرونناسی پەروەردەدا، بەو هۆیەوە کاتێک منداڵ خۆی ئامادە دەکات بۆ یاری بەنمونە (ماڵەباجێنە) یان هەر چالاکیەک کاتێک توشی بەربەست یا گرفتێک دەبێت دەکەوێتە قسەکردن لەبەر خۆیەوە دەڵێت کوا کەوچک؟ کوا چێشتەکە؟ کێشە نیە ئەو دارە بەکار دێنم شێوەی کەوچکە، ئەو دارێک هەڵدەگرێ و دەڵێت ئەمە کەوچکە، (لم، خۆڵ) دەکاتە نێو قاپەوە و دەڵێت ئەمەش شێوەی چێشتی هەیە.\nڤیگۆتسکی زمانناس و پەروەردەناسی ڕوسی لە تاقیکردنەوە کلینکیەکانیدا. بەم دەرئەنجامە گەیشت لەکاتی زیادکردنی ئاستەنگ یا بەربەست لە بەردەم هەر کار و چالاکییەک لای منداڵ، وتەکانی منداڵ زیاتر دەبن و زمان بەڕێژەیەکی زیاتر بەشدار دەبێت لەچارەسەری گرفتەکان. یاخود لەکاتی لەڕوودانی هەر گرفتێکی لەناکاو لە نێوەندی هەر یاری و چالاکییەک، <<زمان و وتە >> وەک بەشێک لە چارەسەر دەردەکەوێت، یا دەبێتە بەردەوامیدان و تەواوکەری چالاکییەکە، یا دەستپێکی بەدیهێنانی کارێکی جیاواز و قۆناغێکی نوێ لە یاری و چالاکی.\nڕۆڵ و گرنگی ئەم جۆرە دەربڕینە لە پرۆسەی فێرکردن:\nئەم دەربڕینە زمانییە خۆکردە کە زۆر جار لە باخچەکان و قۆناغی یەکەمی بنەڕەتی قوتابخانە بەر دیدەیە، بۆ ئەم دامەزراوانە دەتوانرێ سەرچاوەی ستایلی تازەبێت لە دیداکتیک(زانست و هونەری وانەگوتنەوە )، بەدۆزینەوەی مێتۆدی نوێ و درووستکردنی کەشێکی ئازاد بۆیاریکردن، بوونی ژینگەیەکی دەوڵەمەند بە کەرەستەی فێرکاریی کە فێرخوازان سەربەخۆبن لە دەربڕین و مامەڵەکردن پێیان، لەهەندێ بارودۆخدا پێویستە مامۆستا وەک ئامرازێک هەوڵی لاسەنگکردنی مەعریفیی فێرخوازەکان بدات بەدروستکردنی گرفتی کەرەستەیی و مەعریفی تاوەکو زمان گەشە بکات و ڕۆڵی کاراتر بگێڕێ لە بەدیهێنانی ئامانجەکان.\nکارکردن بەم ستایلە یەکجار گاریگەر دەبێت، لە بەرهەمهێنانی زانیاری لای منداڵ، دەبێتە هۆی دەربڕینی بیرۆکەکان لە ڕێگەی زمانەوە، بەرزکردنەوەی ئاستی ژیربێژی، توانای بیرکاری منداڵ گەشە پێدەدات، شاڕێیەکیی باشە لە دۆزینەوەی چارەسەری ئەو گرفتانەی پەیوەستن بە ژیان و پاڵنەرێکی کاریگەر دەبێت لای منداڵ لە دروستکردنی ئارەزووی خوێندن و فێربوون.\nبەکارهێنانی پێویستیەکی گرنگە بەو مەرجەی پەروەردەکار و مامۆستایان بە شێوەیەکی زانستی و هونەری کاری لەگەڵدا بکەن. بەڵام ئێستا ئەوەی جێگەی نیگەرانییە لە کەشی پۆل و وانەگوتنەوە، سانسۆرکردنی ئەم وشە و دەربڕینەی فێرخوازانن وەک ئاماژەیەک بۆ تێکدانی ئارامی پۆل و پرۆسەی فێربوون، و فێرخوازان بێدەنگ دەکرێن لەلایەن مامۆستاوە.\nنووسه‌ر: شاڵاو خدر عبداللە\nهه‌ڵه‌چن: خه‌بات ره‌فيق محمد\nسه‌رچاوه‌ى وێنه: ئيره ببينه\nبابەتەكان فێربونى زمان فێرخوازى منداڵ ياريكردن\nفێرۆپيديا پڕۆژەيەكى په‌روه‌رده‌يى كوردييە كە ئامانجى مامۆستايان و كەسانى پەروەردەيى و بەڕێوبەرو پلاندانەر ودايك و باوكانە بە تايبەتى. به‌گشتيش قوتابخانەو دامەزراوە پەروەردەيى و زانكۆو پەيمانگاكانە. بيرۆكەى پڕۆژەكە لەلايەن گروپێك لە مامۆستايانى دەرچووى زانكۆو خاوەن بڕوانامەى باڵاو توێژەرانى بوارى پەروەردە و وانە ووتنەوەو ڕاهێنەرى مامۆستايان لە ناوو و دەرەوەى كوردستان داڕێژراوە. ئەم دەستەيه ئيش لەسەر وەرگێڕانى بابەت و توێژينەوە پەروەردەيى و دەركراوە ئەكاديمى و ڤيديۆ پەروەردەييەكان دەكات بۆ زمانى كوردى لە پێناو خستنەڕوويان بۆ خوێنەرانى كورد بە شێوەيەكى ئاسان و بينراو و بيستراو.\nپێشتر ٤ کلیل بۆ دیزاینکردنی فێربوون لە پۆلێکی لەسەر پڕۆژە بنیاد نراو\nدواتر به بيانووى ده‌ستپێكردنى ساڵى تازه‌ى خوێندنه‌وه\nلەم بابەتەدا فێردەبیت چۆن گۆرانی یارمەتی خوێندکاران دەدات وشە فێرببن و زمانی ئینگلیزیەکەیان باش بکەن بەڕێگەیەکی خۆش وسەرنج ڕاکێش.\nزمانى ئينگليزى فێرخوازى منداڵ هەموو تەمەنەکان فێرکردنی منداڵان فێرخواز شێوازناسى هاندان زمانی ئینگلیزی به‌شدارى پێكردنى خوێندكار بیرکاری هه‌موو ته‌مه‌نه‌كان هەرزەكاران ستراتيجه‌كانى وانه‌وتنه‌وه خێزان و پەروەردە گۆڕانكاريە باشەكان به‌ڕێوه‌بردنى پۆل سه‌رقاڵكردنی خوێندكار فێربون لەسەر بنەمای پرۆژە ستراتیژەکانی فێرکردن هەموو بابەتەکان نووسراو بەشداریکردنی خوێندکاران بەشداری کردنی خوێندکار ئيشى ده‌ست شێواز ناسى\nبە پێوە یاری کردن- ستراتیجی پۆل\nبەکارهێنانی ووچانەکانی مێشک بۆ گەڕاندنەوەی سەرنجی خوێندکاران


فێستیڤاڵی لەیلوون بۆ فیلم لە عەفرین بەڕێوەدەچێت\nArchives مانگێک دیاری بکه ئاب 2021 ته‌مموز 2021 حوزه‌یران 2021 ئایار 2021 نیسان 2021 ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019\nئەمریكا ئێران بە هێرشكردنە سەر كەشتییە نەوتهەڵگرەكەی ئیسرائیل تۆمەتبار دەكات\n(ڤیدیۆ) لیل جامی سوپەری فەرەنسای بەرزکردەوە\nهەشت کۆمپانیای دەرمان لە ھەولێر و دهۆك داخران\nمەزڵوم عەبدی: گۆڕینی دیموگرافی ناوچە داگیركراوەكان لەلایەن توركیاوە بەردەوامە\nبڕیارە 21ی ئەیلول فێستیڤاڵی لەیلوون بۆ فیلم لە شاری عەفرین لە ڕۆژئاوای کوردستان بەڕێوەبچێت و داوا لە فیلمسازانیش دەکرێت بەرهەمەکانیان ڕەوانەی پێگەی فێستیڤاڵەکە بکەن.\nبەڕێوبەرانی هونەری فێستیڤاڵەکە مەرجەکانی وەرگرتنی فیلمیان ئاشکراکردووە و بڕیارە کورتە فیلمەکان لە سەرووی 45 خولەکەوە وەرنەگیرێت، هاوکات فیلمە درێژەکان دەبێت 60 بۆ 120 خولەکدا بن و فیلمی دیکۆمێنتارییەکان نابێت لە 100خولەک زیاتر بن.\nبەشێک لە کوردەکان لە ڕۆژئاوای کوردستان سازدانی ئەم فێستیڤاڵە بە هۆکاری سیاسی و سڕینەوەی دەنگی کوردانە لە فیلمەکان لەلایەن تورکیاوە دادەنێن و پێیان وایە یەکێک لە مەرجەکانی وەرگرتنی فیلمەکانیش کە دەڵێت پێویستە لە 2017 بۆ 2020 بەرهەم هاتبن، مەبەست لەو کاتەوەیە کە تورکیا دەستی بەسەر عەفریندا گرتووە.\nفێستیڤاڵەکە ڕۆژی 21ی ئەیلولی 2020 بەڕێوە دەچێت و بەشێک لە دادوەرەکانیش ئێرانین، یەکێک لە دادوەرەکان تورەج ئەسڵانییە کە یەکێکە لە دەرهێنەرە ناسراوەکانی سینەمای ئێران.\nئەم فێستیڤاڵە یەکەمین خولی لە ئەمساڵدا بەڕێوەدەچێت و ئەمساڵ بە ناونیشانی “تەنها بە یەک گوڵ، گوڵستان دروستنابێت” فێستیڤاڵەکە کارەکانی دەستپێدەکات.\nكاردانەوەكانی پاش واژووكردنی ڕێككەوتنی نێوان ئیسرائیل و دوو وڵاتی عەرەبی\nپرۆژەیاسای 'لە ئەستۆكردنی فەرمانبەران' دەتوانێت سامانی بەهەدەردراو بگەڕێنێتەوە؟\nئەمریكا ئێران بە هێرشكردنە سەر كەشتییە نەوتهەڵگرەكەی ئیسرائیل تۆمەتبار دەكات 01/08/2021\n(ڤیدیۆ) لیل جامی سوپەری فەرەنسای بەرزکردەوە 01/08/2021\nهەشت کۆمپانیای دەرمان لە ھەولێر و دهۆك داخران 01/08/2021\nمەزڵوم عەبدی: گۆڕینی دیموگرافی ناوچە داگیركراوەكان لەلایەن توركیاوە بەردەوامە 01/08/2021\nئارسیناڵ 1-2 چێڵسی 01/08/2021\nزیاتر لە 400 توشبووی نوێی كۆرۆنا لە هەرێم تۆماركرا\nوەزارەتی تەندروستی هەرێم ڕایدەگەیەنێت، 415 توشبووی نوێی كۆرۆنا لە هەرێم تۆماركراوە و 14 كەسیش گیانیان لەدەستداوە. وەزارەتی تەندروستی…\nتیمی پزیشكیی ترەمپ: سبەی یاخود دوو سبەی سەرۆك نەخۆشخانە جێدەهێڵێت\nتیمی پزیشكیی دۆناڵد ترەمپ سەرۆكی ئەمریكا ئەمڕۆ یەكشەممە 4ی تشرینی یەكەم ئاشكرایكرد، “ڕەنگە سبەی دووشەممە 5ی تشرینی یەكەم…\nسنە وەک شاری داهێنەری مۆسیقا\nئەگەرچی مێژووی هونەر و مۆسیقا لە شاری سنە مێژوویەکی کۆنە و دەیان هونەرمەند و گۆرانیبێژ و فەرهەنگ دۆست…\nوێنە ڤیدیۆ.. بومەلەرزەیەکی بەهێز دەریای ئیجەی هەژاند\nدەستەی ئیدارەدانی قەیرانەکانی تورکیا ئاشکرایکرد، بوومەلەرزەیەک بە گوڕی 6،6 پلە کە ناوەندەکەی کەناراوەکانی سەفەریهیساری بووە لە دەریای ئیجە،…


راگەیەندراوی نوێ لەبارەی نەوتی هەرێمەوە لە کۆمپانیای نیشتیمانی نەوتی عێراقەوە\n66072 جار خوێندراوەتەوە\nکۆمپانیای نیشتیمانی نەوتی عێراق راگەیه‌ندراوێکی لەبارەی هەناردەکردنی نەوتی هەرێمی کوردستان بڵاوکردەوە و ئاماژەی بەوەکردووە، بۆ هیچ هەرێمێک نییە سەربەخۆ گرێبەستی نەوتی لەگەڵ کۆمپانیا جیهانییەکان بکات بۆ هەناردەکردنی نەوت و غاز و دەڵێت، "ئەوە پێچەوانەی دەستوورە."\nئەمڕۆ پێنجشەممە، کۆمپانیای نیشتیمانی نەوتی عێراق راگەیێندراوێکی لەبارەی هەناردەکردنی نەوتی هەرێمەوە بڵاوکردەوە و ئاماژەی بەوەکردووە، بۆ هیچ هەرێمی سەربەخۆ نییە بەشێوەیەکی تاکلایەنە و لەدەرەوەی ئاگاداری حکومەتی فیدراڵی گرێبەست لەگەڵ وڵاتانی دیکەدا بکات.\nدەشڵێت، "حکومەتی فیدراڵی مافی چاودێری و سەرپەرشتی ئەو کێڵگانەی هەیە کە لە داهاتوودا ئەگەری دۆزینەوەیان هەیە."\nلە راگەیەندراوەکەدا ئاماژە بەوەشکراوە، گررێبەستە نەوتیەکانی هەرێم نادەستورین و هیچ هەرێمێکی سەربەخۆ لەناو عێراقدا ناتوانێت گرێبەستی نەوتی لەگەڵ کۆمپانیا جیهانییەکاندا بکات.\nئەمە لەکاتێکدایە، لە ١٥ی شوباتی ٢٠٢٢ دادگای باڵای فیدڕاڵی عێراق بڕیاریدا یاسای فرۆشتنی نەوت و غاز لەلایەن حکومەتی هەرێمەوە نا دەستورییە و دەبێت حکومەتی هەرێم پابەندی دەستوریبێت و نەوتەکە بە سەربەخۆ نەفرۆشێت.


وەزارەتى خوێندنى باڵا ۆرکشۆپێک لەبارەى دڵنیایى جۆریى ساز دەکات | وزارة التعليم العالي والبحث العلمي\nوەزارەتى خوێندنى باڵا ۆرکشۆپێک لەبارەى دڵنیایى جۆریى ساز دەکات\nڕاوێژکاری وەزیرى خوێندنى باڵا و توێژینەوەى زانستى ڕایگەیاند "بە ئامادەبوونى شارەزا و پسپۆڕانى ناوەکى و دەرەکى ۆرکشۆپێک دەربارەى پڕۆسەى جێبەجێکردنى سیاسەت و ستراتیژیەتى دڵنیایى جۆریى لە تەواوى دام و دەزگاکانى سەر بە وەزارەتى خوێندنى باڵا ساز دەکرێت".\nبە مەبەستى ڕوونکردنەوە و تیشک خستەنەسەر میکانیزم و پرۆگرامى دڵنیایى جۆریى لە دام و دەزگاکانى سەر بە وەزارەتى خوێندنى باڵا و توێژینەوەى زانستى، ڕۆژى شەممە 0102/3/72وەزارەتى خوێندنى باڵا و توێژینەوەى زانستى حکوومەتى هەرێمى کوردستان لە هۆڵى ڤیدیۆ کۆنفرانس لە دیوانى وەزارەت، ۆرکشۆپێکى دەربارەى کاراکردنى لێژنەکانى تایبەت بە دڵنیایى جۆرى لە زانکۆکان ساز کرد.\nد. بێریوان خەیلانى ڕاوێژکارى وەزیرى خوێندنى باڵا بۆ کاروبارى زانستى و سەرپەرشتیارى پرۆسەى دڵنیایى جۆریى لە وەزارەت گوتى "ئەم ۆرکشۆپە بە ئامادەبوونى وانەبێژ و پسپۆڕى ئەمەریکى د.کاسرین کارلۆ لێپرسراوى فەرمانگەى هەڵسەنگاندن لە زانکۆى ئۆکلاهۆما بۆ لێژنەکانى تایبەت بە پرۆگرامى دڵنیایى جۆرى بەڕێوە دەچێت"، هەروەها خەیلانى گوتیشى " لێژنەکە لە جێگرى سەرۆک زانکۆ و پەیمانگەکان بۆ کاروبارى زانستى و خوێندنى باڵا پێک دێن و کارەکانى ئەم ۆرکشۆپەش بە هاوکارى لەگەڵ زانکۆى ئەپلاشیانى ئەمەریکى بەڕێوەدەچێت کە ماوەکەى دوو ڕۆژ لە 72 تا 82ى ئادار دەخایەنێت".\nئەم ڕاوێژکارە لە وەزارەتى خوێندنى باڵا ئاماژەى بۆ ئەوەش کرد "لەلایەکى تر لە مانگى داهاتووى ئەمساڵدا شاندێکى وەزارەت لە وڵاتى بەحرێن بەشدارى لە ۆرکشۆپێکى تایبەت بە پرۆسەى دڵنیایى جۆریى دەکات، کە لەلایەن ئەنجوومەنى کولتوورى بەریتانى ڕێک دەخرێن، کە تیایدا یاریدەدەرانى سەرۆک زانکۆکان و نوێنەرانى چەند زانکۆییەکى پەیوەندیدار و کۆمیتە زانستییەکان لە زانکۆ و پەیمانگەکانى هەرێم بەشدار دەبن


داهاتی مەرزێک ساڵانە 30 ملیار دینارە و خاوەنی خراپترین رێگای هاتووچۆیە – SNN\nHome›کوردستان›داهاتی مەرزێک ساڵانە 30 ملیار دینارە و خاوەنی خراپترین رێگای هاتووچۆیە\nداهاتی مەرزێک ساڵانە 30 ملیار دینارە و خاوەنی خراپترین رێگای هاتووچۆیە\nلەگەڵ ئەوەی لە سنووری ناحیەی بەمۆی سەر بە پارێزگای هەڵەبجە مەرزی پشتە بوونی هەیە و ساڵانە نزیكەی 30 ملیار دینار داهات بۆ حكومەت بەدەستدەخات، بەڵام بە وتەی هاووڵاتییان و شۆفێرانی سنوورەكە، رێگاوبانەكانی سنوورەكە هێندە خراپە هاتووچۆكردن تیایدا ئەستەم بووە، بەڕێوەبەری ناحیەی بەمۆش دەڵێت: “سەرۆكی حكومەت ئامادەنییە واژوو لەسەر چاككردنی رێگاوبانەكانی سنوورەكە بکات”\nمحەمەد قادر، یەكێك لە دانیشتووانی گوندەكانی ناحیەی بەمۆ بە SNNی راگەیاند: “لەگەڵ ئەوەی ئەم سنوورەی ئێمە خاوەنی مەرزی پشتەیە و مانگانە و ساڵانە داهاتێكی زۆری لێوەدەستدەخرێت بۆ حكومەت، بەڵام رێگاوبانەكانی ئەم سنوورە بەجۆرێك خراپ بوون كە هاتوچۆكردن تیایاندا ئەستەم بووە، تەنها ئۆتۆمبێلی بەرز دەتوانێت پیایاندا تێپەڕێت و بە هاویندا تەپوتۆز و بە زستانیشدا دەبنە قوڕ، سەرەڕای ئەوەی چەندین چاڵوچۆڵی زۆریان تیادا دروستبووە.\nلە ساڵی 2014ەوە بڕیاری چاککردنی رێگاکە دراوە بەڵام تا ئێستا چاکنەکراوەتەوە\nئاماژەی بەوەشكرد: رێگای سەرتەكی بەمۆ بۆ مەرزی پشتە، كە درێژییەكەی نزیكەی 20 كیلۆمەتر دەبێت و لەساڵی 2008ەوە دروستكراوە، بەهۆی هاتووچۆی زۆر و فشاری زۆری ئۆتۆمبێلی بارهەڵگر لەسەر رێگاكە بەتەواوی هەڵوەشاوە و خراپبووە، هاوكات لەساڵی 2014 بڕیاری چاككردن بۆ رێگاكە دەرچووە، بەڵام هێشتا رێگاكە چاكنەكراوە و ئەوەندەی دیكەش خراپبووە، بۆیە چەندین جار نوسراومان ئاراستەی بەرپرسانی سنوورەكە كردووە و لەگەڵ پارێزگاری هەڵەبجە و قایمقام و بەڕێوەبەری ناحیەی بەمۆ ئەم داواكاریانەمان ئاراستەكردوون بەڵام رێگاوبانەكان هەروەك خۆیانن.\nسمكۆ سالار، بەڕێوەبەری ناحیەی بەمۆی سەر بە پارێزگای هەڵەبجە بە SNNی راگەیاند: “ئێمە لە ئیدارەی پارێزگای هەڵەبجە و ناحیەی بەمۆ پشتگیری تەواوی داواكاری هاووڵاتییان و شۆفێرانی سنوورەكە دەكەین، لە رابردووشدا ئەم بابەتەمان بە سەرووی خۆمان گەیاندووە و كەمتەرخەم نەبووین لە گەیاندنی داواكاری هاووڵاتییانی سنوورەكە، چونكە سەرەكیترین گرفت لەم سنوورەدا گرفتی خراپی رێگاوبانە، لە كاتێكدا بەهۆی بوونی مەرزێكی بازرگانی دەبوو باشترین رێگاوبانمان هەبووایە”.\nچاككردنی رێگاوبانی سنووركە بە تەنیا پێویستی بە سێ ملیار دینارە\nروونیشیکردەوە: “چاككردنی رێگاوبانی سنووركە پێویستی بە تەنها سێ ملیار دینارە و درێژییەكەی نزیكەی 20 كیلۆمەترە، لەگەڵ ئەوەشدا مەرزی پشتە تەنها لە مانگێكدا چوار ملیار و 500 ملیۆن دینار داهاتی هەبووە و ساڵانەش داهاتی نزیكەی 29 ملیار دینار دەبێت و رۆژانە 200 ئۆتۆمبێلی بارهەڵگر لەمەرزی پشتەوە هاتووچۆ دەكەن، هاوكات 150 ماڵ كە دانیشتووی سنووری ناحیەی بەمۆن لەسەر هەمان رێگاوبان هاتووچۆ دەكەن، دانیشتووانەكەی هەزار كەس دەبێت.\nبەڕێوەبەری ناحیەی بەمۆ ئەوەشی خستەڕوو: بڕیارەكە لای سەرۆكی حكومەتە تەنها بڕیاربدات پارەی 20 رۆژی مەرزەكەمان بۆ تەرخانبكرێت، هیچ گرفتێكی هاتووچۆمان نامێنێت، چونكە خەرجكردنی پارەی داهاتی مەرزەكە لە دەسەڵاتی ئێمەدا نییە، هاوكات خراپی رێگاكە بووەتەهۆی ئەوەی، كە بەردەوام داهاتی مەرزەكە روو لە كەمیبكات.\nئەمڕۆ هاووڵاتییانی سنوورەکە دژی خراپی رێگاکانیان گردبوونەوە\nوتەكانی هاووڵاتییان و بەڕێوەبەری ناحیەی بەمۆ لەکاتێکدایە كە ئەمڕۆ بەشێك لە دانیشتووانی گوندەكانی سنووری ناحیەی بەمۆ گردبوونەوە، رێگەیان لە هاتووچۆی ئۆتۆمبێلە بارهەڵگرەكان گرت، ئەوەش لە پێاو بەدەمەوەهاتنی لایەنە پەیوەندیدارەكان بۆ چاككردنی رێگاوبانی سنوورەكەیان.\nلە 18 ساڵییەوە بۆ 30 ساڵی… باشترین یاریزانەکان لە هەموو تەمەنەکان\nلەژێر فشاردا تورکیا کەشتییە سەربازییەکانی لەئاوەکانی یۆنان کشاندەوە\n“سبه‌ى حكومه‌تى هه‌رێم بڕیار له‌سه‌ر داخستنى چه‌ند شوێنێك ده‌دات”\nگرنگترین مانشێتی ئەمڕۆ یەکشەممە 4/10/2020ی رۆژنامە وەرزشییەکانی ئیسپانیا\nخاوه‌ن پشكه‌كانى پرۆژه‌ى (چاڤى لاند) په‌یامێك ئاراسته‌ى شاسوار عه‌بدولواحید ده‌كه‌ن\nشاندێكی وه‌رزسی شاری سلێمانی سه‌ردانی عه‌دنان ده‌رجال ده‌كات\nNBA ترسی زیانی 1 ملیار دۆلاری هه‌یه له ئه‌گه‌ری دواكه‌وتنی ده‌ستپێكی خوله‌كه\n“ئەمەریكا عێراقی كردووەتە مەیدانی شەڕ دژی تاران”\nوێنه:یانه‌ی سلێمانی له كوڕان و پێشمه‌رگه‌ی سلێمانی له كچان بوونه پاڵه‌وانی تێنسی سەرمێزی عێراق\nچاره‌نووسی سوارێز گرێدراو نیه به میسییه‌وه


کودەتاکەی ٣٠ حوزەیران خیانەتی ٣١ی ئابی سڕییەوە!\nئەمڕۆ ٣٠ حوزەیران، ئەو کودەتایەی نوێنەرانی توێژێک لە مەکتەبی سیاسی یەکێتی و پارتی ئەنجامیاندا و سەرکەوتن بەسەر نوێنەرانی بەرەی گەلدا، خیانەتێک بوو لەو خیانەت و ڕسواییانەی کە هەمیشە هەردوو زل هێزی ناوبراو بە ناوی پاراستنی بەرژەوەندی گشتیی میللەتەوە لە پێناوی بەرژەوەندی خۆیاندا دەیان جار خیانەتییان ئەنجامداوە و هەموو کەرامەتی تاک بە تاکی گەلی کورد و مافە رەواکانیی کە سەد ساڵ زیاترە ئەم گەلە گیانی خۆی دەبەخشێت لە پیناوی بەدەستهێنانییدا خستویانەت ژێرپێیانەوە و کردوویانە بە ئامرازێک بۆ بەدەیهێنانی بەرژەوەندییە گڵاوەکانییان.\nئەم دوو زلهێزە بە ناو سیاسییە، کاتێک کە زانیویانە پێگەی حیزبایەتییان لە مەترسیدایە، کاتێک زانیویانە چیتر ناتوانن درێژە بە سەپاندنی سیاستە گڵاو و دزیی و درۆزنییەکەی خۆیان بدەن بەسەر میللەتێکی ڕەشورووت و بەشمەینەتدا، درێغییان نەکردوە لە خیانەتکاریی و دەستیان نەگێڕاوەتەوە لە لە هیچ کودەتا و هێنانی سوپای دوژمانان و دەبابەکانی تورکیا و پاسدارانی ئێران و دەبابەو سوپای سەرکوتکەر و خوێنڕێژی حکومەتی فاشی جارانی سەدام حسەین.\nئەوە بۆ جارێکیتر ئەم دوو زل هێزە سەلاماندیان کە بە ئاشکراو بێ شەرمکردن و بێ هیچ سڵەمینەوەیەک لە ڕای گشتی خەڵک و شکاندنی کەرامەت و حورمەتی هەموو شەهیدان و ئەنفالکراوان وکیمیابارانکراوان و، بێڕیزییکردن بە دەنگی خەڵک بەوپەری گاڵتەجاڕییەوە دەستیان بەرزکردەوە و دەنگیاندا بە درێژکردنەوەی ولایەتە لە کارکەوتوو سواو و نایاساییەکەی مەسعود بارزانی و درێژکردنەوەی تەمەنی پەرلەمان بە بێ هیچ بیانوویەکی یاسایی و سیاسیی و ئابووریی و کۆمەڵایەتی.\nئەم کودەتایە، هەموو خیانەت و کودەتاو فروفێڵی ئەم دوو زل هێزە ناشیرین ودزێوەی کوردستانی سڕیەوە بە خیانەتە گەورەکەی ٣١ ئابیشەوە، چیتر خەڵک باسی هیچ خیانەتێکی ئەم دوو زل هێزە ناکات و پێویستنییە باسیان بکرێت، دەبێت تەنیا باس باسی ئەم کودەتایەی٣٠حوزەیرانی ناو پەرلەمان بکرێت. ئەم کودەتایە جگە لەوەی مۆرێکی ڕەش و ناشیرین و خیانەتێکی بێوێنەیە بە نێوچەوانی توێژیک لە ئەندامانی مەکتەبی سیاسیی پارتی و یەکێتی پێناسەیەکی تەواوی ئەو دوو هێزە میلیشیاگەریەشە. پێناسەی ئەم دوو هێزە ناسیاسیی و سەکوتکەرە هیچیترنییە جگە لە کودەتاچییەکانی ٣٠ی حوزەیران زیاتر. کودەتاچییەکانی ٣٠ حوزەیران بەسە بۆ ناسینی مێنتاڵێت و بیری بۆگەنی ئەم دوو هێزە خۆ سەپێنەر و خیانەتکارە.\nکودەتاچییەکانی ٣٠ حوزەیران، وەک دوو هێزی فیوداڵی سەردەمە کۆنەکان بە حکومی دەوڵەمەندیی و دزینی ئەو هەموو سەرەوت و سامانەی کوردستان کە سەدان ملیار دۆرلا دەبێت، دەیان سیناروێیان بەدەستەوەیە، لەگەڵ ئۆردۆغانی ئاغایان و کۆمپانیا چاوچنۆکە سەرمایەدارکانی نەوتی جیهانیدا دەیان فروفێڵییان لە ژێرسەردایە بۆ لەباربردنی دەنگی ئۆپۆزسوێن و دەنگی ڕەوای میللەتێکی ڕەشوڕووت و بەشمەینەت. بۆ لەباربردنی دەنگی ئازادیخوازانە و دیموکراتخوازنە و دادپەروەریخوازانەو یەکسانخوازانەی لاوان و ژنانی کوردستان.


◄ ئەنجام: Found 168, page 1 of 17 Items per page: 🗐 1 🗐 5 🗐 10 🗐 25 🗐 50 🗐 100\n☂ Enstîtuya Kurdî ya Amedê پارت و ڕیکڤزیاکێ\n📅 کاتوو تۆمارکەردەی Sep 20 2014 1:27PM\n👁 ئی بابەتە 6,617 جارێ وینیان\nÎnstîtûta kurdî ya Amedê di reşemiya 2004’a li Ame [ زیاتەر... 👁] ✖ ✖ 0 4 ✔ 86% ✍ هـ.ب. 20-9-2014 13:27:09\n👁 ئی بابەتە 1,758 جارێ وینیان\n☂ Înstîtûta Kurdî li Elmanya پارت و ڕیکڤزیاکێ\n📅 کاتوو تۆمارکەردەی Nov 13 2019 7:42AM\n👁 ئی بابەتە 958 جارێ وینیان\n... [ زیاتەر... 👁] ✖ ✖ 0 1 ✔ 94% ✍ ز.س. 13-11-2019 7:42:09\n☂ Jinha پارت و ڕیکڤزیاکێ\n📅 کاتوو تۆمارکەردەی Dec 11 2016 9:20PM\n👁 ئی بابەتە 912 جارێ وینیان\n... [ زیاتەر... 👁] ✖ ✖ 0 0 ✔ 60% ✍ هـ.ب. 11-12-2016 21:20:58\n☂ Komela Kurdên Sûriyê - KKSN پارت و ڕیکڤزیاکێ\n📅 کاتوو تۆمارکەردەی Nov 9 2010 9:47AM\n👁 ئی بابەتە 9,707 جارێ وینیان\nkomela Kurdên Sûriyê li Nerwîc hat damezrandin di [ زیاتەر... 👁] ✖ ✖ 0 0 ✔ 70% ✍ هـ.ب. 9-11-2010 9:47:52\n☂ KOMKURD-AN پارت و ڕیکڤزیاکێ\n📅 کاتوو تۆمارکەردەی Oct 17 2016 2:37PM\n... [ زیاتەر... 👁] ✖ ✖ 0 0 ✖ 58% ✍ هـ.ب. 17-10-2016 14:37:43\n☂ Kulturname پارت و ڕیکڤزیاکێ\n📅 کاتوو تۆمارکەردەی Feb 15 2011 9:54PM\n👁 ئی بابەتە 508 جارێ وینیان\nkulturnameyê wek malpereka kulturî di 27.05.2008ê [ زیاتەر... 👁] ✖ ✖ ✖ 0 0 ✔ 74% ✍ هـ.ب. 15-2-2011 21:54:12\n☂ Middle East Research Institute (MERI) پارت و ڕیکڤزیاکێ\n📅 کاتوو تۆمارکەردەی Sep 26 2016 2:08PM\n👁 ئی بابەتە 3,461 جارێ وینیان\nThe Middle East Research Institute (MERI) is an in [ زیاتەر... 👁] ✖ ✖ 0 2 ✔ 96% ✍ هـ.ب. 26-9-2016 14:08:21\n☂ Navenda Arşîvxane & Lêkolînê - S A R A پارت و ڕیکڤزیاکێ\n📅 کاتوو تۆمارکەردەی Mar 13 2016 7:10AM\n👁 ئی بابەتە 4,507 جارێ وینیان\n- Navendeke ferhengî ye ji bo Lêkolîn û Bi Nasînda [ زیاتەر... 👁] ✖ ✖ 0 0 ✔ 84% ✍ م.ب. 13-3-2016 7:10:04\n☂ Navenda Çanda Mezopotamya پارت و ڕیکڤزیاکێ\n📅 کاتوو تۆمارکەردەی Apr 5 2020 12:27AM\n👁 ئی بابەتە 390 جارێ وینیان\nNavenda Çanda Mezopotamya (bi kurtahî: NÇM) di sal [ زیاتەر... 👁] ✖ ✖ 0 1 ✔ 82% ✍ ج.ع.ئـ. 5-4-2020 0:27:07\n| کاتوو وەشکەردەیو لاپەڕەی: 0,515 چرکە!


چالاکانی مەدەنی و ژینگەیی مەیدانداری ئەمڕۆی ڕۆژهەڵاتن – چاونیوز\nچالاکانی مەدەنی و ژینگەیی مەیدانداری ئەمڕۆی ڕۆژهەڵاتن\nچاونیوز: چالاکانی مەدەنی و خەڵکی دڵسۆزی کوردستان لە هەموو شارەکانی کوردستان بە هانای خەڵکەوە دەچن و ئەرکی نەتەوەیی و نیشتمانی و ئەخلاقی خۆیان بە جێدێنن.\nهەر لەو پێوەندییەدا وەکوو شارو ناوچەکانی دیکەی کوردستان چالاکانی شارەکانی شنۆ، نەغەدە، پیرانشار، بۆکان، سنە، سەقز، مەریوان و کامیاران و… بۆ بەرگری لە بڵاو بوونەوەی کۆڕۆنا لە مەیدانن و بێ هیچ چاوەڕوانییەک شەو و ڕۆژ بەرەنگاری پەتای کۆرۆنا دەبنەوە.\nلەگەڵ ئەوەی کۆڕۆنا لە شارەکانی ڕۆژهەڵاتی کوردستان بەردەوام لە گەشەسەندن دایە و کۆماری ئیسلامی هیچ هەوڵێکی جدی بۆ ڕووبەڕوو بوونەوەی ئەو ڤایروسە کوشەندەیە نادات، لاوانی ڕۆژهەڵات زیاتر هەست بە بەرپرسایەتی دەکەن و بۆ ڕووبەڕوو بوونەوەی ئەو ڤایروسە کوشەندەیە دێنە مەیدان.\nلاوان بە پێکهێنانی کۆمیتەی گەڕەکی شارەکان و گوندەکان و بڵاوکردنەوەی مادەی دژە ڤایروس لە کۆڵان و شوێنە گشتییەکان پێمان دەڵێن کە ڕۆژهەڵات بێ پاریزەر نییە و خەڵک خۆڕسکانە بەخەمی نیشتمانەوەن. لەهەمان کاتدا ئە سەلمێنەری ئەوەیە کە خەڵک خۆی دەتوانێ خۆی بەڕێوە ببا و هیچ پێویستییەکیشیان بە حکومەت نییە.\nچالاکان، ژینگەیی، مەدەنی، کوردستان، بەردەوامن، چاونیوز\t۱۳۹۹-۰۱-۱۷\nتاگەکانی بابەتچالاکان، ژینگەیی، مەدەنی، کوردستان، بەردەوامن، چاونیوز


96 : ئێستا له‌سه‌ر هێل\nخەبات مێدیا: گرێبەستی هاوکاری نێوان ڕژیمی ئێران و چین کە لە ژێرناوی هاوکاری ٢٥ساڵە ناوبانگی دەركردووە، لە ڕۆژی شەممە ٧ی خاکەلێوە، لە تاران لەنێوان وانگ ئی وەزیری دەرەوەی چین و محەممەد جەواد زەریف وەزیری دەرەوەی ڕژیمی ئێران، واژۆ کراوە.\nناوەڕۆکی ئەم گرێبەستە ماوەی چەندین ساڵە باسی لێ دەکرێ، بەڵام لەم چەند ساڵەدا بە ڕاشکاوی باسی ئەوە کراوە کە جەزیرەی کیش بە تەواوی دراوەتە چینیەکان، تەنانەت لە ساڵی ١٣٩٨ لەڕۆژنامەیەکی بریتانی ڕاپۆرتێکی لەسەر دەنوسرێ، بەڵام بەرپرسانی ڕژیم ئەم ڕاپۆرتە ڕەد دەکەنەوە.\nئەم ڕاپۆرتە کە لەلایەن سایمۆن واتکینز" نووسراوە، و باس لەوە کراوە کە لە ماوەی ئەم ٢٥ساڵە و زیاتر لە ماوەی پێنج ساڵی سەرەتاكانی، چین ٤٠٠ملیارد دۆلار لە ئێران سەرمایە گوزاری دەکات كە ٢٨٠ ملیارد دولاری لە بەشی نەوت و گاز وپترۆشیمی، ١٢٠ملیارد دۆلاریشی لە بەشەکانی دیکە بە تایبەت بەشی پیشەسازی و هاتووچۆ، و لە بەرانبەردا ڕژیم نەوت و گاز و پترۆشیمی بە نرخێکی زۆر کەم بە چین ئەدات و پارەکەی لەماوەی دووسال وەردەگرێ، لە هەموو پرۆژەکاندا قازانجەکانی چین لەسەرەوەی ئێران دەبێ و ڕژیم ڕێگەی بە چین داوە تا نزیک بە پێنج هەزار سەرباز لە هێزەكانی خۆی بۆ پاراستنی پرۆژەکانی جێگر بکات.\nسەڕەڕای هەموو ئەم زانیارییانە بەرپرسانی ڕژیم تا ئێستە هیچ زانیاریەکیان لەسەر ئەم گرێبەستە بڵاو نەکردۆتەوە. لە ماوەی چەند ساڵی کۆتایی دا مەحموود ئەحمەدی نژاد و چەندین نوێنەری مەجلیس ڕەخنەیان لەم گرێبەستە گرتووە و دەوڵەتییان بە فرۆشتنی وڵات تاوانبار کردووە...\nڕێکه‌وت: 2021-03-30 09:12:52\nTITLE/گرێبەستی 25ساڵەی نێوان چین و ڕژیم\nگرێبەستی ** 25ساڵەی ** گرێبەستی 25ساڵەی ** نێوان ** گرێبەستی نێوان ** 25ساڵەی نێوان ** گرێبەستی 25ساڵەی نێوان ** چین ** گرێبەستی چین ** 25ساڵەی چین ** گرێبەستی 25ساڵەی چین ** نێوان چین ** گرێبەستی نێوان چین ** 25ساڵەی نێوان چین ** گرێبەستی 25ساڵەی نێوان چین ** و ** گرێبەستی و ** 25ساڵەی و ** گرێبەستی 25ساڵەی و ** نێوان و ** گرێبەستی نێوان و ** 25ساڵەی نێوان و ** گرێبەستی 25ساڵەی نێوان و ** چین و ** گرێبەستی چین و ** 25ساڵەی چین و ** گرێبەستی 25ساڵەی چین و ** نێوان چین و ** گرێبەستی نێوان چین و ** 25ساڵەی نێوان چین و ** گرێبەستی 25ساڵەی نێوان چین و ** ڕژیم ** گرێبەستی ڕژیم ** 25ساڵەی ڕژیم ** گرێبەستی 25ساڵەی ڕژیم ** نێوان ڕژیم ** گرێبەستی نێوان ڕژیم ** 25ساڵەی نێوان ڕژیم ** گرێبەستی 25ساڵەی نێوان ڕژیم ** چین ڕژیم ** گرێبەستی چین ڕژیم ** 25ساڵەی چین ڕژیم ** گرێبەستی 25ساڵەی چین ڕژیم ** نێوان چین ڕژیم ** گرێبەستی نێوان چین ڕژیم ** 25ساڵەی نێوان چین ڕژیم ** گرێبەستی 25ساڵەی نێوان چین ڕژیم ** و ڕژیم ** گرێبەستی و ڕژیم ** 25ساڵەی و ڕژیم ** گرێبەستی 25ساڵەی و ڕژیم ** نێوان و ڕژیم ** گرێبەستی نێوان و ڕژیم ** 25ساڵەی نێوان و ڕژیم ** گرێبەستی 25ساڵەی نێوان و ڕژیم ** چین و ڕژیم ** گرێبەستی چین و ڕژیم ** 25ساڵەی چین و ڕژیم ** گرێبەستی 25ساڵەی چین و ڕژیم ** نێوان چین و ڕژیم ** گرێبەستی نێوان چین و ڕژیم ** 25ساڵەی نێوان چین و ڕژیم ** گرێبەستی 25ساڵەی نێوان چین و ڕژیم **


بۆچی بەرنامەی Sirix WebTrader هەڵبژێرین؟\nبەهۆی سەرئێشەکانی بازاڕی ئەمڕۆوە، کڕیاران پێویستیان بە پلاتفۆرمی بازرگانیی پێشکەوتوو هەیە کە لە رێگەیەوە بتوانن بە خێرایی دەستیان بە بازاڕە جیهانیەکانی دارایی بگات.\nبۆ خێراکردنی بازرگانی درستکراوە، خشتەکەکانی بازرگانی دەکرێت پیشتر رێکبخرێن تا ئەو قەبارەی ئامرازای دارایی و خاڵانە دەربکەون کە خۆت دەتەوێت بیانبینیت.\nبازرگانیی کۆمەڵایەتی رێگە بە بازرگانەکانی ئینتەرنێت دەدات بچنە ناو بازرگانیی راستەوخۆی ئەوانی تر. دەرفەت بە بازرگانان دەدات لاسایی ستراتیژی سەرکەوتووی بازرگانیی ئەوانی تر بکەنەوە کە لە کۆمەڵەکەدان. گوێزەرەوەی کۆمەڵایەتی کۆتا ١٠٠ بازرگانی لەخۆدەگرێت کە لە لایەن بازرگانەکانی ترەوە دانراون لەگەڵ داوا هەڵپەسێردراوەکان و زانیاریە نوێکان کە لە لایەن ئەندامانی تری کۆمەڵە بازرگانیەکەوە دادەنرێن.\nهێلکاری و شیکردنەوەی راستەوخۆ\nشریتی شیکردنەوە و هێڵکاریە راستەوخۆکان رێگایەکە بۆ شیکردنەوە و ئاماری عەقدەکانی بازرگانەکە. ئەم خاسێتە هەروەها کورتەی بازرگانی بۆ هەر ماوەیەک دەردەخات کە خۆت بتەوێت.\nئامرازێکی بەهێز بۆ بازرگانانی ئینتەرنێت، ئامرازەکە زانیاریی زیادەی بازاڕ دەدات دەربارەی جوتە دراوە سەرەکیەکان و هەواڵە گەرمەکانی بازاڕ.\nئەو کڕیارانەی پلاتفۆرمی توبرۆ فۆرێکس WebTrader بەکاردەهێنن سوود وەردەگرن لە:\nجێبەجێکردنی خێرای داوا بە یەک کرتە\nژینگەیەکی بازرگانی ساکار\nدەرفەتی بینین و کۆپی کردنی چالاکیەکانی بازرگانەکانی تر\nهێڵکاری و خشتەی روون\nWebTrader بکەرەوە ئەژماری راستەوخۆ


2018-09-24 [09:12 AM]\nکاندیدی ژمارە ٥ی لیستی ١٨٣ پارتی دیموکراتی کوردستان بۆ پەرلەمانی کوردستان رایگەیاند، من کەسێکم کە دەمەوێت لە پەرلەمانی کوردستان دا ھەولی ئەوە بدەم کە چاکسازی بکەم لە قەیرانی داراییدا وە خالە لاوازەکانی ھاتنی ئەو قەیرانەش ئێمە کاری بۆ بکەین و چارە سەری بکەین.\nھاوژین ئەبوبەکر فەتاح، کاندیدی ژمارە ٥ی لیستی ١٨٣ پارتی دیموکراتی کوردستان بۆ پەرلەمانی کوردستان، بە ئاژانسی ھەواڵی زاگرۆسی راگەیاند: ھەر کاندیدێک کە دەچێتە ناو پرۆسەی ھەلبژاردنەوە و خۆی بەربژێر دەکات کۆمەلێک کار و چالاکی و بەرنامەی ھەیە کە جێبەجێیان بکات، منیش کاندیدێکی لیستی ١٨٣ی پارتی دیموکراتی کوردستانم و پسپۆرم لە بواری ژمێریاریدا، ولاتی ئێمە ئێستا لە قەیرانی داراییەکی زۆر سەخت ھات بە سەر ولاتەکەماندا، من کەسێکم کە دەمەوێت لە پەرلەمانی کوردستان دا ھەولی ئەوە بدەم کە چاکسازی بکەم لە قەیرانی داراییدا وە خالە لاوازەکانی ھاتنی ئەو قەیرانەش ئێمە کاری بۆ بکەین و چارە سەری بکەین.\nکاندیدی ژمارە ٥ی لیستی ١٨٣ پارتی دیموکراتی کوردستان بۆ پەرلەمانی کوردستان گووتی: ئێمە سیستەمی پاشەکەوتی مووچەمان ھەیە دەبێت ھەولی چاکردنی سیستەمی مووچە و قەیرانی داراییەکەمان بدەین ھەلی نە ھێشتنی پاشەکەوتی مووچەش بدەین لە ھەمان کاتدا برا پێشمەرگەکانمان ھەیە و خانەوادەی سەربەرزی شەھیدەکانمان ھەیە کە مووچەیەکی زۆر کەم وەر دەگرن کە ھەولی باشتر کردنی مووچەکەیان دەدەم و ھەولی نەھێشتنی سیستەمی پاشەکەوتی مووچەش دەدەم.\nھاوژین ئەبوبەکر فەتاح گووتیشی: ئافرەتان نیوەی کۆمەلگان و نیوەی کۆمەلە، دەبێت ئێمە ھەولی ئەوە بدەین کە زیاتر بێنە پێشەوەو دەرفەتی کاریان بۆ برەخسێنین، ئافرەتان ھەر بۆ ئەوەنین کە لە دامەزراوەیەکی حکومی دا بنرێن و لەگەل پیاواندا کار بکات، ئافرەت زۆر توانای و بەھرەی ھەیە لە زۆر بوار دا دەتوانێت کار و چالاکی بنوێنێت وەکو دوروومان و کاری دەستی ئەمانە ئەگەر ئێمە بتوانین قەیرانی داراییەکەمان باش بکەین و ئەم ئافرەتانە ھەلی کاریان بۆ برەخسێنین لە جێگا تایبەتەکاندا ھەولی کاریان بۆ بدەین پڕۆژەیان بۆ بکەینەوە تاوەکو زیاتر بێنە پێشەوە و لە رووی دارایی و کۆمەلالەیەتیش سوودمەند دەبین، ھەروەھا کار لە سەر ئەوەی کە رێگە بە ئافرەتان بدرێت لە دەرەوە کار بکەن لە بواری سیاسیدا، ھەروەھا ھەولی ھەلگرتنی توندووتیژی لەسەر ئافرەتان دەدەم چونکە راستە لە ناو شارەکاندا دۆخی ئافرەتان باشە بەلام لە لادێیەکان شوێنە میللیەکان دا تا ئێستاش توندووتیژیان بەرامبەر دەکرێت و کار دەکەین بۆ ئازاد بوونیان.